Omer nije isplatio radnicima plate, a onda je njegov sestrić sjeo u bager i naplatio mu sve sa kamatom\nHakan M., nezadovoljni radnik iz Turske odlučio je da svom poslodavcu koji mu je istovremeno bio i ujak, stavi do znanja na teži način da ne želi da mu pređe preko neisplaćenih plata. Zapravo on je u cijelom svom nezadovoljstvu sjeo u bager, nakon čega je kašikom slupao pet kamiona u vlasnuštvu svog ujaka, čovjeka koji mu je dugovao novac.\nOvaj video je nastao u Turskoj prije nekoliko dana, a prvobitno je objavljen na TikToku. Turski mediji su pisali o ovoj nesvakidašnjoj situaciji, ujak Omer i vlasnik preduzeća koje se bavi iskopom i transportom uglja, radnicima nije isplatio plate, zbog čega je Hakan pobijesnio i napravio ovaj nemili slučaj, koji je imao tendencije da čak i više eskalira, da ga kolege nisu spriječile u namjeri da napravi još veću štetu.\nNakon pojave ovog videa na Twitteru, Fejsbuku i INstagramu, korisnici su počeli ostavljati poruke podrške Hakanu.\n“Teško je, njegovo pravo je da dobije platu”, “Dao je sve od sebe”, “Zašto ne plaćate svoje radnike?”, “Naći ću ovog čoveka i pružiti mu ruku”, “Učinio je ono što je i trebao”, su samo neki od komentara podrške koji su se redali ispod videa koji je za veoma kratko vrijeme skupio čak preko 10 miliona pregleda.


NIN / Mu�ki pucanj u 600 mladih\nMu�ki pucanj u 600 mladih\n(�Ljubav i teskoba�, NIN br. 2728)\nU kritici koncerta, odr�anog 4. aprila u Sava centru, autor izlazi iz okvira muzi�ke kritike. Osvrt na koncert, koji je u muzi�koj javnosti ocenjen koncertom decenije, Milena Miloradovi� pretvara u sraman, verovatno li�ni obra�un sa muzi�kim pedagozima Srbije.\nVa� �asopis nema dovoljno novinskog prostora da objavi imena u�enika, profesora, institucija i izvo�a�a �irom sveta, koje istup Milene Miloradovi� direktno vre�a.\nAutor teksta je tako�e pro�ao kroz iste �kole, kao i Bojan Su�i�, kao i svi mi. S druge strane, umetnici i pedagozi iz Amerike, �vedske, Nema�ke, Austrije, Italije... koji su u protekle dve i po godine sa u�enicima i profesorima na�ih �kola realizovali brojne seminare i koncerte, u svojim izjavama su nas uveravali u visok nivo na�eg muzi�kog �kolstva i izvo�a�ki nivo na�ih u�enika.\nRad udru�enih profesora muzi�kih �kola na ovom delu zapo�et je novembra meseca sa punom ozbiljno��u i u dogovoru sa maestrom Su�i�em. �ak i pomo�no osoblje na�ih muzi�kih �kola poseduje onaj nivo muzi�kog znanja koji potvr�uje da se delo kao �to je �Karmina Burana� ne mo�e pripremiti sa nekoliko proba, za desetak dana, pa da diriguje i Karl Orf li�no.\nZanemarimo po sve nas pe�orativnu tvrdnju da �...u ovom narodu mo�e se nemogu�e samo na inat i mi�i�e�.\nAutor teksta ne zna da: 1. Zajednica muzi�kih i baletskih �kola Srbije uz punu podr�ku Ministarstva prosvete i sporta uveliko sprovodi procese reforme muzi�kog �kolstva. 2. Na brojnim sastancima i savetovanjima vezanim za reformu �kolstva, ukidanje muzi�kih �kola niko nije pomenuo. (A i autor teksta nikada nije prisustvovao.) 3. Ako se zna da manje od tri posto u�enika osnovnih �kola poha�a muzi�ke �kole a da je prosek Evrope od 10 do 15 posto, ko mo�e govoriti o ga�enju muzi�kih �kola?\nPoku�ajem masovnog ubistva muzi�kog �kolstva Srbije Milena Miloradovi� izvr�ila je samoubistvo.\npredsednik Zajednice muzi�kih i baletskih �kola Srbije


Kup Rs | 058.ba\nSutjeska ide dalje\nFOČA – Danas su odigrane utakmice čevrtfinala Kupa RS u kojima su na tri od četiri terena slavili gosti. Premijerligaši Radnik i Rudar Prijedor opravdali su uloge favorita i plasirali se u polufinale najmasovnijeg takmičenja Srpske. Bijeljinci, koji brane…\nOdržan žrijeb četvrtfinala Kupa RS\nFOČA – U prostorijama Fudbalskog saveza Republike Srpske u Banjaluci održan je žrijeb četvrtfinala Kupa Srpske. Jedina dva preostala premijerligaša, Rudar Prijedor i Radnik, gostovaće u Srebrenici, odnosno Šamcu. Prijedorčani će snage odmjeriti sa trećeligašem Guberom iz Srebrenice, koji…\nTekstilac preko prvoligaša do 1/4 finala Kupa\nVIŠEGRAD – Fudbaleri Tekstilca iz Dervente izborili su plasman među osam najboljih ekipa u Kupu Republike Srpske. Izabranici trenera Mitra Lukića na domaćem terenu bili su uspješniji od prvoligaša Drinu HE iz Višegrada rezultatom 4:3. Najzaslužniji za plasman u…


Šta je ovo ako nije finansiranje odbrane prokazanog režima u Šapcu? EBRD kreditira 2,5 miliona evra za kobajagi termoizolaciju zgrada… - MAČVANSKI INFO\nŠta je ovo ako nije finansiranje odbrane prokazanog režima u Šapcu? EBRD kreditira 2,5 miliona evra za kobajagi termoizolaciju zgrada…\n10/07/2019 11/07/2019 macvanski.info U FOKUSU\nKo kaze da se ne isplati “ halabukanje po Srbiji“, upadi u televizije,policijske stanice,opkoljavanje legitimno izabranog predsednika drzave… Sve je to radio Nebojsa Zelenovic “ i zaradio“ da ga EBRD “ casti“ sa 2,5 miliona evra kredita za rad gradskih toplana!? I to usred leta, kada zima nije,ali sabacke dosmanlije hvata drhtavica i na pomisao da se blize izbori, pa se valja finansijski pripremiti…\nOvaj kredit koji ce sabackim komunalcima sigurno parafirati Zelenoviceva vecina u Gradskoj skupstini bice samo namet vise za Sapcane, a samo ce bog znati gde ce te pare zavrsiti? I naravno “ Don Dusan i njegovo lutkarsko pozoriste“…\nKredit evropska banka daje na 12vgodina sa 2,5 odsto kamate, sto Zelenovica uopste ne brine, jer pare ce uzeti oni, a vracace dugove sigurno neko drugi!?\nZato je skoro sigurno da ce odbornicka vecina parafirati novo komunalno zaduzenje vec u petak 12.jula.\nPanika je velika zbog velikih problema koje imaju sabacke dosmanlije, pa je sada svaki evro bitan u borbi za ocuvanje vlasti…A, to sa termoizolacijom zgrada, bice samo jos jedna sarena laza!? Zivi bili pa videli…A, do tada, evrici ce da se dele “ po zasluzi“ i dogovoru u Gradskoj kafani…\n46. DAN PROTESTA U ŠAPCU


Umjesto 254 miliona, zaduženje RS u ovoj godini 372 miliona KM - Akta.ba\nUmjesto 254 miliona, zaduženje RS u ovoj godini 372 miliona KM\n11.07.2014. 13:05 / Izvor: Fena\nVlada Republike Srpske (RS) namjerava da taj bh. entitet u ovoj godini zaduži za 372 miliona KM, umjesto ranije planiranih 254 miliona KM.\nPovećanje maksimalnog limita godišnjeg dugoročnog zaduženja za čak 118 miliona KM Vlada je predložila na usvajanje entitetskom parlamentu, koji će 15.jula razmatrati ovu odluku, kao i predloženi rebalans entitetskog budžeta po hitnom postupku.\nU izmjeni Odluke o dugoročnom zaduživanju RS-a za 2014. Vlada kao razlog navodi da je došlo zbog pada budžetskih prihoda uzrokovanih posljedicama katastrofalnih poplava koje su se dogodile u maju.\n"Nakon poplava, budžet RS se gotovo istovremeno suočio s padom naplate poreza i doprinosa, što je tražilo hitnu reakciju Vlade RS-a za iznalaženje dodatnih izvora za pokriće nedostajućih sredstava u budžetu, a u svrhu obezbjeđenja stabilnosti budžeta. Pošto izvršenje prihoda i priliva budžeta RS-a za 2014. godinu, za period 1. januar - 30. jun 2014. godine, ukazuje na smanjenje prihoda ispod planiranog nivoa, potrebno je nedostajuća sredstva nadoknaditi kroz dodatni iznos finansiranja", navodi entitetska vlada u obrazloženju odluke za novo zaduženje.\nTvrdi se i da stanje ukupnog duga RS-a na dan 30. april 2014. godine iznosi četiri milijarde i 599,1 milion KM, što čini 51,42 posto procijenjenog BDP-a za 2014. (procijenjeni BDP za 2014. iznosi osam milijardi i 944 miliona KM), a stanje javnog duga Republike Srpske iznosi tri milijarde i 686,3 miliona KM ili 41,22 posto procijenjenog BDP-a za 2014. godinu.


Pištaljka: Sukob interesa u prodaji Telekoma\nBeta\t 13. novembra 2015. 13:35\nKompanija Lazard, koju je Vlada Srbije izabrala za savetnika u privatizaciji Telekoma Srbija, nalazi se u sukobu interesa pošto je njen strateški partner investicioni fond Apolo, jedan od mogućih kupaca Telekoma, preneo je danas portal “Pištaljka”.\nPrema tom portalu, Lazard i Apolo su još 2008. godine sklopili dogovor da u Evropi nastupaju zajedno.\nLazard je ove godine bio finansijski savetnik Apola pri preuzimanju francuske staklarske industrije Veralija, koja proizvodi boce za šampanjac “Dom Perinjon” i tegl za “nutelu”, zatim američke hemijske grupacije OM, kao i u neuspešnom poslu sa kupovinom firme Ar-Si-Es Kapital (RCS Capital).\nKako je pre nekoliko dana preneo “Vol strit džornal”, deonice Ar-Si-Esa na njujorškoj berzi su naglo izgubile vrednost pošto je objavljeno da je ta kompanija koja drži nekretnine vredne 19 milijardi dolara (hotele, prodavnice, bolnice i poslovne zgrade na Menhetnu) sklopila dogovor sa Apolom. Suočen sa propašću, Ar-Si-Es je kao savetnika angažovao upravo Lazard da pokuša da podigne vrednost svog kapitala.\nSlovenačka državna agencija STA objavila je juče, pozivajući se na neimenovane “ali dobro obaveštene” izvore, da je Telekom Slovenije podneo zajedničku obavezujuću ponudu za Telekom Srbija sa investicionim fondom Apolo, prenela je “Pištaljka”.\nTaj portal je naveo da je prema podacima iz finansijskih izveštaja Telekom Srbija prošle godine uvećao profit i zaradio oko 13 miliona evra više nego 2013. godine. To akcionarsko društvo, u kojem je država najveći vlasnik sa oko 58 odsto deonica, imalo je prošle godine čistu zaradu od oko 140 miliona evra.\nPre četiri godine, tadašnja vlada je za 51 odsto Telekoma tražila najmanje 1,4 milijarde evra, a jedini ponuđač – Telekom Austrija, hteo je da da 1,1 milijardu evra. U to vreme, potpredsednik Vlade Srbije bio je Božidar Đelić. U januaru prošle godine, Đelića je na mestu direktora svog ogranka u Francuskoj zaposlio Lazard, piše “Pištaljka”.


U BiH obilježen Svjetski dan telekomunikacija - Klix.ba\nU BiH obilježen Svjetski dan telekomunikacija\n17.5.2007. u 14:30\nVanjskotrgovinska komora BiH i Bosanskohercegovačko udruženje za telekomunikacije BHTEL organizirali su u četvrtak u Sarajevu obilježavanje Svjetskog dana telekomunikacija.\nPoruka je generalnog sekretara Međunarodne unije telekomunikacija (ITU) Hamadouna Touréa da Svjetski dan telekomunikacija ove godine bude u znaku povezivanja mladih i jačanja njihovih mogućnosti u domenu informatičko-komunikacijskih tehnologija.\nPredstavnici bh. udruženja telekomunikacija, nadležnih organa vlasti, telekom operatera i firmi iz ove branše akcentirali su edukaciju mladih posebno u oblasti informatičko komunikacijskih tehnologija i učenje na daljinu.\nMinistar komunikacija i transporta BiH Božo Ljubić izjavio je da BiH slijedi Evropu i svijet u razvoju informacijskih tehnologija i uopće infomacijskog društva, ali u nekim segmentima još značajno zaostaje.\n"U prvom redu to je prodiranje fiksne i mobilne telefonije, te određeni zaostatak u elektronskim medijima, prije svega digitalizacije televizije, ali imamo planove i projekte koji nas trebaju najkasnije za tri godine dovesti u rang s ostalim državama u okruženju i u Evropi", kazao je Ljubić novinarima.\nOn je izdvojio projekte elektronske uprave, univerzitetske, te srednjoškolske informatičke mreže i veliki projekt izgradnje infrastrukture za ukupnu informatizaciju u svim sektorima.\nMinistarstvo komunikacija i transporta u segmentu mobilne telefonije ove godine radi na projektu koji se tiče određivanja cijene i dodjele licence za G-3 ili popularno treće genaracije mobilne telefonije gdje BiH ustvari najviše zaostaje za okruženjem.\n"Telekomi su spremni, vlada je spremna, studije su urađene, odredili smo cijenu licence 3-G mobilnog sistema i na Vijeću ministra će se uskoro naći ovaj projekt", kazao je Ljubić napomenuvši da će konačnu cijenu licence odrediti Vijeće ministra.\nLjubić smatra da je za BiH od najvećeg interesa razvoj telekomunikacijske infrastruktre i da u privatizaciju ne treba žuriti jer je pitanje koliko bi neki budući vlasnik bio zainteresiran da razvije infrastrukturu u BiH i nadoknadi zaostatak.\nPredsjednik BHTEL-a Himzo Bajrić podsjetio je da je BiH u relativno kratkom periodu, za 12 godina uspjela obnoviti ratom razrušeni sistem, ali da je još u zaostatku nekih četiri do pet godina.\n"U narednom periodu je bitno da taj korak zadržimo i da se za razvoj ovog sektora osiguraju novac i kadrovi jer je to tehnologija mladih koji korste najnaprednije usluge i potrebno im je osigurati da budu jednaki sa svojim vršanjcima u svijetu", kazao je Bajrić.


Kragujevac - Stigla oprema za kragujevački Data centar - Vesti iz Kragujevca i Šumadije - Pressek.rs\nKragujevac Petak, 27. septembar 2019.\nHuawei oprema, u vrednosti od dva miliona dolara, koju je Narodna Republika Kina donirala Kragujevcu za Gradski data centar stigla je na carinu. To je potvrdio Danilo Savić, član Gradskog veća za informacione i komunikacione tehnologije, elektronsku upravu i Pametan grad.\n- Do kraja meseca ili početkom oktobra, nakon carinjenja očekuje se da oprema stigne u Kragujevac i odmah krećemo sa implementacijom i primarnog i recovery sajta. Time se postavljaju temelji u digitalizaciji grada Kragujevca što predstavlja osnovu za razvoj Pametnog grada, rekao je Danilo Savić.\nLokalna samouprava će imati svoj data centar za smeštaj opreme i podataka po najvišim svetskim tehničkim i bezbednosnim standardima. U primarnom Data centru na jednom mestu biće smešteni i čuvani podaci svih građana Kragujevca, gradske uprave, svih javnih preduzeća i ustanova koje su u nadležnosti grada, a sve to obezbediće sistemsku i bržu izgradnju informacionih sistema elektronske uprave, efikasnije povezivanje različitih baza podataka i razvoj različitih usluga.\n- To znači da će se stvoriti infrastruktura za smeštanje velikih podataka koje ćemo moći da koristimo za razvoj veštačke inteligencije i razvoj pametnog grada radi bezbednijeg i kvalitetnijeg života građana, dodao je Savić.\nPrema njegovim rečima, proces digitalizacije do sada najviše je implementiran u oblasti javnog prevoza, uvođenje eKg kartica, autobusa opremljenim video nadzorom, brojača saobraćaja, video nadzora na autobuskim stajalištima, postavljanje Wifi mreže. Instalacijom i puštanjem u rad Data centra stvoriće se kapaciteti i uslovi za postavljanje senzora za merenje buke, rasvete, zagađenosti vazduha i slično, sve ono što koncept Pametnog grada podrazumeva.\nGradski Data centar nalaziće se u ulici Save Kovačevića, nedaleko od zgrade Gradske uprave, rekao je Danilo Savić, član Gradskog veća i podsetio da se radovi na izgradnji Državnog data centra odvijaju u skladu sa planom i da se očekuje da budu završeni početkom jula sledeće godine.\n· Petak, 27. septembar 2019. Kolika je prosečna plata, a koliko stvarno zarađuju Kragujevčani


Vinski bal 23. i 24.08. u Vlasotincu – 30-tak vinarija i koncerti Lexington benda i Dragane Mirković – Info Centar Juga\n-Ove godine imamo malu izmenu u organizaciji. Neće biti male pozornice u bašti hotela Novi Zemun jer je taj objekat privatizovan. Sva dešavanja biće na letnjoj pozornici gde će biti postavljena velika bina, ispred SRC Vlasina. Vinski bal počinje u petak 23. avgusta u 15 sati vlasinskim kotlićem, gde ćemo ove godine, za promenu, kuvati vinogradarsku janiju, kako priliči Vinskom balu. Istog dana je i plivanje za vinsko burence – najavila je v.d.direktora Turističke organizacije Nataša Đokić Živković.\nKao predgrupa Leksington bendu, nastupiće Snap FM. Drugog dana održaće se i manifestacija Izađi mi na teglu, odbojkaški turnir, a otvaranje salona vina predviđeno je za subotu 24. avgust u 17 sati na stadionu Vinskog bala, pored reke.


RTS :: Vulin i Sobotka o migrantskoj krizi\nPolitika Vulin i Sobotka o migrantskoj krizi\nVulin i Sobotka o migrantskoj krizi\nčetvrtak, 27. apr 2017, 15:39 -> 16:40\nMinistar za rad, zapošljavanje, boračka i socijalna pitanja Aleksandar Vulin rekao je u Beču, posle susreta sa ministrom unutrašnjih poslova Austrije Volfgangom Sobotkom, da Srbija uz podršku Austrije može biti sigurna da neće biti mesto gde se dižu veliki kampovi za migrante koji ne mogu nigde drugo da odu.\nAleksandar Vulin je je poručio da će Srbija nastaviti da brani svoje granice.\n"Srbija će nastaviti da brani svoje granice, zaustavlja ilegalne migracije, ali i da bude humana i organizovana prema ljudima koji se nalaze na našoj terotoriji, traže azil. Svakom mora biti jasno da Srbija neće biti parking za migrante, mesto gde se prave veliki kampovi u kojima se skupljaju migranti koji ne mogu nigde drugde da odu", naveo je Vulin.\nSrbija, kako je podvukao, nije odgovorna za migracionu krizu, nije je izazvala, niti tražila i bilo bi nepošteno da njeni građani i njen budžet budu izloženi pritisku migracione krize.\nUz podršku Austrije i drugih zemalja EU možemo da se nadamo i budemo sigurni da će se ljudi koji se nalaze kod nas, a nemaju pravo na azil, biti vraćeni u svoje zemlje porekla, poručio je on nakon sastanka.\nPreneo je novinarima da je sa austrijskim ministrom Volfgangom Sobotkom razgovarao o migrantskoj krizi, njenim posledicama, i svim izazovima sa kojima se Srbija nosi kada je u pitanju migrantska kriza.\n"Veoma sam zadovoljan što smo naišli na podršku od strane ministra Sobotke i Austrije kada je u pitanju borba protiv ilegalnih migracija i posebno da Srbija bude deo sporazuma po kome će ljudi koji nemaju pravo na azil, prvenstveno iz Avganistana, biti vraćeni u zemlju iz koje dolaze. Mi nismo zemlja iz EU i samostalno verovatno nikada ne bismo sklopili takav bilatrelani sporazum sa Avganistanom", objasnio je ministar rada.\nNaveo je da Srbija od Austrije dobila zaštitu i pomoć oko rešavanja problema koje migrantska kriza nosi sa sobom.\n"Na ovaj način Srbija dobija još jednu zaštitu i pomoć kako da reši ovaj problem. Osim što smo pokazali da smo veoma dobro organizovani i humani na ovaj način možemo reći da apsolutno vodimo računa o svojoj zemlji, načinu života, i da svi oni koji zloupptrebljavaju pravo na azil mogu da vrate u svoje zemlje, da nastave tamo svoj život i da Srbija i njeno stanovništvo ne budu opterećeni teretom migracione krize", poručio je Vulin.\n"Srbija za Austriju važan partner"\nVolfgang Sobotka je naglasio da je Srbija za Austriju veoma važan partner kako po pitanju zatvaranja balkanske rute, tako i uopšte saradnje na Balkanu.\nTo, kako dodaje, Austrija posebno pokazuje time što je uputila policajce da pomognu u nadziranju granice.\n"Mislim da je Srbija preduzela mnoge napore u poslednje vreme u obezbeđivanju potrebnih standarda za smeštaj atražilaca azila. Srbija je sa nama saglasna da oni koji nemaju osnova da dobiju azil moraju biti vraćeni u njihove zemlje porekla", rekao je Sobotka.\nDodao je i da je za Austriju važno da Srbiju, pošto nije članica EU, uključi u sve programe, navodeći kao primer Fronteks, ali i posebno u sporazume o vraćanju migranata, posebno u Avganistan.\nUpitan kakav razvoj očekuje tokom narednih meseci ministar unutrašnjih poslova Austrije je istakao da su procene Austrije i Srbije slične da je sporazum EU sa Turskom veoma važan, ali da se moraju preduzeti sve mere da granice budu zatvorene.\n"Nadamo se da će Bugarska veoma brzo imati vladu i da ćemo moći da razgovaramo o daljem delovanju. Znam da je Bugarska preduzela mnoge mere u cilju zaštite šengenske granice, što je učinila i Grčka", rekao je Sobotka.\nIstakao je da je neophodno da svaka zemlja ispuni svoje zadatke.\n"I onda ni leto duž zapadno balkanske rute neće doneti nikakva iznenađenja", navodi ministrom unutrašnjih poslova Austrije.\nSobotka je izrazio uverenje da su Austrija i druge zemlje dobro pripremljene, a da prisustvo policije i vojske na granicama predstavlja jasan signal krijumčarima da nema ilegalnog prelaska.\n"Ko želi u Evropu može to samo probati legalnim putem", poručio je Sobotka.


Sportske.net - Neverovatne serije superligaša u borbi za opstanak, čelnici jasni - sve po zakonu!\nNeverovatne serije superligaša u borbi za opstanak, čelnici jasni - sve po zakonu!\nPodržavaju inicijativu vrha vlasti da fudbalske radnike koji su činili nečasne radnje sprovedu licu pravde.\nJoš jedna završnica Superlige Srbije protiče u veoma iznenađujućim i čudnim rezultatom timova koji se bore za opstanak.\nKako ove sezone takmičenje broji 20 klubova od kojih šest očekuje selidba u niži rang, razmera kontroverzi je još veća, tolika da je čitava stvar stigla i do predsednika Srbije Aleksandra Vučića koji je najavio hapšenja u domaćem fudbalu.\nJedan od mečeva koji su na udaru javnosti jeste i jučerašnji kada je Rad prekinuo niz nepobedivosti Crvene zvezde odigravši nerešeno 2:2, a direktor "građevinara" Uroš Tošić u izjavi za Informer istakao je da podržava inicijativu vrha vlasti.\n"Tvrdim da fudbalski klub Rad nema nikakve veze sa nameštanjem utakmica. Sedam godina krvarimo i spasavamo klub, a čitav pritisak utiče i na naše igrače. Naša poruka je da odmah počnu da hapse fudbalsku mafiju. Apsolutno podržavam to. Neka sve bude po pravu i zakonu, pa ako se dokaže da su postojale nečasne radnje odmah neka hapse jednog po jednog", kazao je on.\nU sličnom tonu reagovao je i predsednik Napretka Miloš Nenadić pošto su Kruševljani nanizali šest uzastopnih pobeda.\n"Napredak je na terenu sve pokazao. Napravili smo pravo malo čudo! Ako nekom nešto nije jasno mogu samo da mu kažem da smo čisti kao suza. Promenili smo dvojicu trenera, Milan Đuričić nam je treći. Najbolje smo odradili prelazni rok, klub smo apsolutno doveli u red, tako da igrači mogu da se fokusiraju na fudbal. Želimo da u narednom kolu protiv Vožovca ostvarimo i sedmu pobedu čime bismo postavili klupski rekord. Savest nam je potpuno čista", kazao je Nenezić za isti list.


učinak u 2021. godini\nČlanovi Vijeća Mustafa Šabić i Sanela Gorušanović-Butigan su bili protiv usvajanja zahtjeva sudija, smatrajući da i druge kolege imaju slične probleme i da ne mogu napredovati zbog manjka norme\nVSTV je odbio zahtjev sudija iz Odjela za ratne zločine Suda BiH da ih se izuzme od ocjenjivanja tokom 2021. godine.\nPredsjednik VSTV-a Halil Lagumdžija je kazao da je zadnjih godinu i po napravljen dobar iskorak u ocjenjivanju složenosti predmeta, te da je veliki broj manje složenih predmeta “spušten” entitetskim sudovima.\nŠabić je kazao da, ukoliko bi prihvatili prijedlog sudija, postojala bi razlika pri tretiranju drugih kolega.\n“Predsjednik Suda ima dovoljno alata da sudiji koji učestvuje kao član Sudskog vijeća prizna 40 odsto norme samo po tom osnovu. Jako bi loše zvučalo da samo dio jednih sudija isključimo iz pravila ocjenjivanja”, naveo je Šabić.\nU oktobru 2020. godine VSTV je donio odluku da se nosioci pravosudnih funkcija neće se ocjenjivati za tu godinu zbog vanrednog stanja usljed pandemije koronavirusa.\nPrvog dana sjednice članovi su usvojili Prijedlog novog Pravilnika o orijentacionim mjerilima za rad tužilaca u tužilaštvima u BiH. Kako je navedeno, došlo je do povećanja norme za tužilačke odluke, dok je smanjenje norme napravljeno za optužnice, izuzev terorizma.\nNa sjednici je pohvaljen ovaj prijedlog i rečeno je da će on doprinijeti boljem radu tužilaštava, te je zaključeno da se i za sudijske norme mora napraviti novi pravilnik.\nVSTV je na današnjoj sjednici primio k znanju informaciju o aktivnostima provedenim u cilju realizacije zaključaka Vijeća koji se odnose na ubrzanje rješavanja predmeta korupcije. Balkanska istraživačka mreža Bosne i Hercegovine (BIRN BiH) je ranije pisala o pokušajima VSTV-a da poboljša procesuiranje korupcije.\nNavedeno je da je održan sastanak s Državnim sudom i Tužilaštvom i advokatskim komorama i da je uspostavljena dobra saradnja. Donesen je zaključak da se ovakvi sastanci održavaju redovno, a u januaru je planiran sastanak sa sudovima i tužilaštvima u kojima imaju najviše koruptivnih predmeta.\nPredstavnici Misije OSCE-a u BiH su predstavili zajedničku inicijativu za poboljšanje kvaliteta optužnica u predmetima korupcije. Kako je kazano, na finalnom sastanku iz prošle godine članovi Radne grupe su se složili oko teksta izrade smjernica, koje je VSTV ranije usvojio.\nTakođer je rečeno da je VSTV ranije usvojio zaključke vezane za izradu smjernica za procesuiranje korupcije. Na sastanku iz novembra 2021. godine stalni odbor je razmatrao smjernice i predložili su dva zaključka za odobrenje od VSTV-a i tekst tih zaključaka je dio finalnog izvještaja Misije.\nČlanovi Vijeća su usovojili prijedloge zaključaka Radne grupe za izradu strategije.\nVSTV je primio k znaju informaciju da je Agencija za prevenciju korupcije i koordinaciju borbe protiv korupcije dala pozitivno mišljenje i usvojila Akcioni plan VSTV-a za borbu protiv korupcije za 2022. godinu.\nTakođer, primljen je k znanju izvještaj o implementaciji Revidirane državne strategije za rad na predmetima ratnih zločina. Lagumdžija je naveo da je napravljen dobar korak, ali da rokovi neće moći biti ispunjeni. Kako je rekao, tužilaštva će moći biti blizu ispunjenja roka do 2023. godine ukoliko završe sa donošenjem tužilačkih odluka, dok će za sudove biti teže.\nRevidiranom strategijom je predviđeno da svi predmeti ratnih zločina budu završeni do 2023. godine.


1.740.000 vrsta, a biće ih još... - BioSense\n1.740.000 vrsta, a biće ih još…\nMilioni vrsta, od kojih najveći broj čine insekti, još uvek su nepoznati nauci. S obzirom na to da je uticaj antropogenog faktora na pad biodiverziteta veoma velik, neophodne su detaljne informacije o stanju biodiverziteta i sastavu vrsta na specifičnim lokalitetima. Ova saznanja nam omogućuju da razumemo uloge koje različite vrste igraju u ekosistemima, ali i da shvatimo kako ljudi mogu održivo da upravljaju ekosistemima. Nemoguće je razumeti ekosistem bez saznanja o vrstama koje ga čine i evolucionim procesima koji ih povezuju.\nTaksonomija, sistematika, evolucija i ekologija, kao izvori znanja o biodiverzitetu, osnovne su discipline koje definišu kriterijume za određivanje prioriteta u konzervaciji, biološkoj kontroli, proizvodnji hrane i drugim ekosistemskim uslugama. Vrste pre svega moraju biti identifikovane kako bi mogle na adekvatan način da se uzmu u obzir.\nIstraživači Instituta BioSens sakupljaju, identifikuju i opisuju nove vrste polinatora, analiziraju faunistički sastav, izrađuju ključeve za determinaciju vrsta, vrše monitoring polinatora otkrivajući potencijalne opasnosti na agro-ekosisteme (kao što su štetočine ili invazivne vrste), i bave se filogenetskom i sistematskom pozicijom vrsta, i to uz pomoć integrativne taksonomije (kombinovanjem različitih taksonomskih metoda – molekularnih markera, komparativne morfologije upotrebom lupe, stereo mikroskopa i skenirajućeg elektronskog mikroskopa, geometrijske morfometrije surstila i krila itd.).\nSlika 1. Slika antene vrste Merodon constans dobijena skenirajućim elektronskim mikroskopom\nUpotreba mitohondrijalne i nuklearne DNK kao molekularnih markera veoma je značajna u definisanju taksonomskog statusa različitih vrsta, njihove genetičke jedinstvenosti i endemizma, sa visokim nivoom preciznosti. Kako rezultati genetičkih istraživanja nisu uvek u skladu sa tradicionalnim morfološkim i ekološkim kriterijumima, integrativni pristup istraživanjima je veoma poželjan.\nSlika 2. Filogenetsko stablo bazirano na 5’ i 3’ sekvencama mtDNA COI gena korišćenih za određivanje taksonomskog statusa različitih vrsta\nZahvaljujući dugogodišnjem naučnom iskustvu i kolekciji od oko 50.000 primeraka (najvećoj u jugoistočnoj Evropi), istraživači Instituta BioSens otkrili su i opisali nekoliko desetina potpuno novih vrsta, ne samo sa teritorije Srbije već iz čitavog mediteranskog regiona, kao i iz Južne Afrike.\nSlika 3. Nove vrste opisane od strane istraživača sa Instituta BioSens:\nOd posebnog značaja su vrste koje mogu da nanesu štetu ili korist poljoprivredi. Primera radi, vrste rodova Merodon i Eumerus značajne su u agroekosistemima, posebno u plastenicima, pošto se njihove larve hrane lukovicama gajenih biljaka, kao što je npr. narcis. Sa druge strane, larve vrsta roda Chrysotoxum hrane se određenim vrstama biljnih vaši i stoga se mogu veoma uspešno koristiti u biološkoj kontroli. Ovo je još jedan razlog zbog kog je precizna identifikacija vrsta veoma važna, naročito u slučaju vrsta koje su u posebnim odnosima kao što su grabljivac i plen.\nSlika 4. “Dobri policajac” i “zli policajac”: Chrysotoxum festivum (L., 1758) (levo) i Merodon cinereus (Fabricius, 1794) (desno)


"Vreme za bajke je prošlo, kao i vreme za crtani film u sedam i petnaest" - BIGportal.ba\nMinistar spoljnih poslova Ivica Dačić rekao je da je dijalog sa Prištinom na reanimaciji. Obn je dodao da nastavak dijaloga zavisi od “reanimatora”, odnosno od onih koji bi trebalo da mu udahnu život. Dačić je na konferenciji za novinare posle sastanka sa Miroslavom Lajčakom kazao da Priština ima za cilj…\nObn je dodao da nastavak dijaloga zavisi od “reanimatora”, odnosno od onih koji bi trebalo da mu udahnu život.\nDačić je na konferenciji za novinare posle sastanka sa Miroslavom Lajčakom kazao da Priština ima za cilj da opstruira dijalog i iznalaženje rešenja, jer procenjuje da ono nije u njhovom interesu i onako kako su ga oni upisali.\nUpitan da prokomentariše da li će menjati format dijaloga, on je rekao da se nastavlja u ovom formatu iako je sada “dijalog na reanimaciji”.\n“Da li će uspeti zavisi od reanimatora i onih koji treba da udahnu novi život dijalogu”, rekao je Dačić i dodao da samiti u Berlinu i Parizu nisu zamena za dijalog.\nPrema njegovim rečima, nedavni samit u Berlinu je pokazao, iako je trebalo da oživi dijalog da nema napretka i uprkos tim naporima je došlo do brutlanih napada i upada kosovskih ROSU na sever Kosova.\nKaže da format dijloga ne može da se menja bez saglasnosti Srbije, te naveo da su svi “zapeli” da se u dijalog ubaci SAD, a ne i Rusija.\nOsvrnuo se i na izjavu da stvari treba rešavati u skladu sa stanju na terenu.\n“Priština polazi od toga da je sve rešeno, a to nije tako”, rekao je Dačić upitan da prokomentariše šta znači njegova izjava da rešenje treba da bude u skladu sa stanjem na terenu, što je, kako je dodao omiljena formulacija SAD i međunarodne zajednice kada se opravdava nezavisnost Kosova.\n“Beograd nema pun suverenitet nad Prištinom, ni Priština na severu. Svaka promena stanja može da se desi samo silom i ona bi destabilizovala Balkan”, ocenio je Dačić.\nDačić je kazao i da nikada nije video u životu takvu “silu” kao što je Priština koja na pritiske SAD i EU neće da ukine takse. Ocenio je da ta priča da Prištini niko ništa ne može, može da bude samo jedna “bajka u koju ni deca ne veruju”.\n“Vreme za bajke je prošlo, kao i vreme za crtani film u sedam i petnaest”, rekao je Dačić.\n“Da bi ukinuli takse, oni traže da priznamo njihovu nezavisnost, a čemu onda dijalog”, rekao je Dačić.\nKako kaže, imajući u vidu snagu Prištine da odoleva pritscima SAD, EU, Angele Merkel, Emanuela Makrona, pita se još samo da li će u Parizu Nemačka i Franucska uvesti sankcije Srbiji da bi ugodili Prištini.


Krivokapić: Spreman sam da potpišem Temeljni ugovor - Region - Dnevni list Danas\nPočetna » Svet » Region » Krivokapić: Spreman sam da potpišem Temeljni ugovor\nOn je kazao da je njegov odgovor o sadržini Temeljnog ugovora dostavljen Patrijaršiji SPC juče, i dodao da ne razume zašto se oko tog pitanja stvara „začuđujuća atmosfera“.\nKako je rekao ta atmosfera stvara se verovatno pod uticajem „određenih političkih analitičara koji su naručeni, istrošenih istoričara i političara koji misle da sve mogu, i rezultirala je time da bi se moglo pomisliti da premijer neće potpisati taj ugovor“.\nOn je dodao da u Vladinom stavu nema nema ništa sporno i da se radi o pitanjima koje bi bilo koji građanin prihvatio.\nPremijer Crne Gore Zdravko Krivokapić izjavio je danas da je ideja o formiranju manjinske vlade koju je predložio Građanski pokret URA prevara i dodao da su vanredni izbori u maju najpošteniji izlazak iz krize.\n„Građani su 30. avgusta imali referendumsko pitanje koje se odnosilo na to da li su za nastavak korumpiranog režima ili ne, i vrlo jasno su poslali poruku da neće više da žive u hibridnom režimu“, naveo je Krivokapić.\n„Ova Vlada je bila uspešna, ali imamo drugi put sa onima sa kojima nikada ne bih putovao. Ako je to izbor Crne Gore onda su jedina dva rešenja da se u okviru postojeće vlade traži način unapređenja rada vlade uvažavajući unutrašnji i međunarodni kontekst, a najpošteniji način rešavanja situacije su vanredni parlamentarni izbori u maju sa lokalnim izborima, ali ne da se neko krije iza neke liste, nego ako je moguće sa nekim otvorenim listama“, istakao je Krivokapić.\n„Ne mogu da shvatim da neko može da kaže: ‘Imaću probu sa manjinskom vladom, a ako to ne uspe ostajem do 2024.’. Zamislimo to ovako, imam ljubavnicu i kažem ženi: ‘Hajde da vidimo kako će mi biti s njom, pa ako ne uspe mogu da se vratim'“, naveo je Krivokapić i dodao da treba sačekati da „bura prođe“.\nTemeljni ugovorZdravko KrivokapićPodgorica\nRegion • 07.05.2022. 21:42\nŽeljko Komšić, član Predsedništva BiH i predsednik DF-a kazao je večeras da će biti kandidat i da mora to biti zbog celokupne situacije. "Hoću, biću kandidat, moram. Moram ići dalje, ne mogu stati. Šta bih uradio kad bih stao i rekao ne mogu dalje. Ili si gore ili dole u toj političkoj borbi.\nRegion • 07.05.2022. 20:13\nTegeltija 11. maja na sednici Saveta bezbednosti UN-a\nPredsedavajući Saveta ministara Zoran Tegeltija učestvovaće u sredu, 11....\nRegion • 07.05.2022. 20:08\nAustrijski ministar spoljnih poslova Aleksander Šalenberg ponovio je, posle...\nRegion • 07.05.2022. 18:21\nMinistar spoljnih poslova Severne Makedonije Bujar Osmani najavio danas...


NPS: Put do propasti\nPočetak/Politika/NPS: Put do propasti\n„Pomoć Republike Gradu Nišu je 280 000 000 dinara u poslednje dve godine, to nisu mala sredstva, rekao bih značajna, znatno manja od onoga što dobija Kragujevac, a u nivou Obrenovca ili Novog Pazara, ali nažalost taj novac ne ide u razvoj Grada ili izgradnje, na primer, sedam novih obdaništa za ova dodeljena sredstva nego u sanaciju javno komunalnih preduzeća. Razlika između ove i prethodne lokalne vlasti je u tome što smo mi sav novac koji smo obezbeđivali, pre svega od države i državnih preduzeća, investirali u infrastrukturu, a danas se radi o kadrovskim i poslovnim promašajima neuspešnih i nestručnih menadžera u javno komunalnim preduzećima“, rekao je Branislav Jovanović, lider Narodnog pokreta Srbije u Nišu, na zajedničkoj konferenciji za novinare sa strankom Zajedno za Srbiju.\nOn je dodao da je to dovelo do budžetskog deficita i kraha javno komunalnih preduzeća i da je normalno da je morala i vlada Republike Srbije da uskače i da spašava Grad od bankrota. Jovanović ističe da je Niš grad bez perspektive sa ovom lokalnom vlašću.\n„Najbolji dokaz je da se ovo malo što se radi i gradi u našem gradu, radi iz kreditne linije od 800 000 000 dinara koje je Grad podigo u poslednje dve godine da bi mogao da završi i to malo jada što se počelo“, naglašava prvi čovek niškog NPS-a. On kaže da stanje u gradskom budžetu može najbolje da se vidi iz novogodišnjih poklona niškog i beogradskog gradonačelnika.\n„Niški gradonačelnik je dao 50 000 dinara za novorođenu bebu, a beogradski gradonačelnik je za novorođenog dečaka i devojčicu izdvojio 600 000 dinara“, kaže Jovanović i nastavlja: „Evo još jednog primera, Niš raspolaže u ovom trenutku, pred snežnu blokadu koja nas očekuje, sa šest ili sedam kamiona koji su u funkciji, Novi Sad sa deset puta više kamiona od broja kojim naš grad raspolaže, a Beograd sa 170 kamiona. To je odnos tih snaga koji oslikava Niš u ovom trenutku, sa jedne strane imamo očajno stanje u javno komunalnim preduzećima, a sa druge strane još očajnije stanje u gradskom budžetu, “ rekao je Jovanović.\nJovanović je na kraju dodao: „Dok smo se mi bavili razvojem Grada, oni se bave spasom Grada od bankrota. Eto, u tome se mi razlikujemo.“\nBoško Ristić, potpredsednik stranke Zajedno za Srbiju, kaže da udružena opozicija predstavlja noćnu moru ove vlasti, jer je po prvi put posle dve godine došla u poziciju da artikuliše podršku građana koja prevazilazi podršku koju ima, kako je istakao, vladajuća trula koalicija.\n„U Srbiji je na sceni vlast preko jedne političke hobotnice koja je pustila pipke u sve pore društva, ali je po prvi put suočena sa padom popularnosti, a posebno je taj pad popularnisti podrške oličen u centralnim beogradskim opštinama u Novom Sadu, Nišu i Zrenjaninu,“ kaže Ristić.\nOn smatra da je ta činjenica koja je poznata i ovoj vlasti doprinela ubrzavanju odluke premijera da podnese ostavku i da raspiše nove izbore.\n„Na lokalu udružena opozicija ima najveću podršku građana Niša i očekujem da će na predstojećim izborima nastupiti sa jednom listom“, zaključuje Ristić.\nBoško Ristić Branislav Jovanović NPS


Početak školske godine bez štrajka prosvetara\n- avg 20, 2016\n"Nešto više od 3.000 prosvetnih radnika u Beogradu i nešto više od 6.000 u Srbiji je tehnološki višak, ali su sva ta mesta rešiva. Pitanje je samo prebacivanja sa jednog radnog mesta na drugo", rekao je Šarčević. On je dodao da niko neće ostati bez posla i naglasio da je i sam na početku karijere tri puta bio tehnološki višak. Kako kaže, žao mu je mladih ljudi koji završavaju fakultete, a nemaju šansu da se zaposle u prosveti jer nema konkursa.\n"Neke struke mogu da se snađu, ali gde će učitelji", pita se ministar i dodaje da će se pobrinuti za rešavanje i tog problema.\nPredsednik Granskog sindikata prosvetnih radnika Srbije "Nezavisnost" Tomislav Živanović kaže da je ministru na prvom sastanku poželeo dug mandat i da kao ministar ne dočeka nijedan štrajk prosvetnih radnika.\nViše iz ove kategorije « Knežević: Rano je za smanjenje poreza i doprinosa\tPromena preko noći i kako su opštine odahnule »


Prošlog četvrtka u Parizu je završena Nedelja visoke mode - događaj na koji svake godine hrle glavne zvezde modne industrije.\nNaravno, svu pažnju javnosti privukle su revije mode, koje su se održavale u predpandemijskom "živom" formatu. Čak ni sledeći talas pandemije koji je zahvatio Evropu i ceo svet nije sprečio ljude iz celog sveta da pogledaju nove kolekcije visoke mode i prošetaju svoje najbolje odevne kombinacije. I dok su se dizajneri i modeli spremali za reviju, na ulicama Pariza se odvijao svima omiljeni street style - parada glavnih trendova sezone i najpoželjnijih predmeta iz novih kolekcija.\nPosebnu pažnju na stajlinzima gostiju zaslužuju torbe, koje često postaju protagonisti autfita. To se desilo, na primer, sa torbama iz kolekcije Fendi proleće/leto, koje su ove sezone apsolutni favoriti pariskih influenserki. Najčešće su u objektivi fotografa „hvatali“ upadljive torbe italijanske modne kuće sa ogromnim logotipima. Ovi modeli imaju sve šanse da postanu „it“ torbe sledeće sezone, pa ih slobodno uzmite u obzir i dodajte na svoju listu modnih želja.\nInače, ako vam se šarmantna torba sa narukvicama ne čini dovoljno prostrana, slobodno je kombinujte sa bilo kojom drugom torbom iz kolekcije i nosite dve torbe istovremeno, kao što to čine heroine uličnog stila.\nNišta manje uspeha nisu doživeli i klasični modeli, uključujući mini torbu Jodie Bottega Veneta, koju su mnogi već voleli i koja je postala hit, i Prada Re-Edition 2000 sa kamenčićima od crnog najlona, koje zvezde uličnog stila predlažu da nosite ne samo za večernje zabave, već i u svakodnevnim izlascima. Teško je ne primetiti da su ove sezone fashionistice najčešće preferirale svetle torbe (posebno žute) i modele sa metalik efektom. Uz pomoć takvih modela, možete stvoriti kontrastni akcenat ili odabrati celu odeću koja odgovara torbi.\nPozivamo vas da potražite inspiraciju u našem street stile izveštaju u galeriji fotografija i vidite na koje još torbe treba da obratite pažnju ove sezone.


Zbog spajanja neradnih dana „niko ne trpi“: Vaspitačice u jednom od sedam vrtića\nRazlog tome, kako saopštavaju u Upravnom odboru Predškolske ustanove, jeste „iznenadna bolest“ više od 20 vaspitača, dok same vaspitačice tvrde da je u pitanju njihov interni dogovor da „spoje praznike“, pa da se čuvanje dece prvog radnog dana posle Nove godine organizuje po sistemu dežurstva.\nIako na vratima svih vrtića stoji obaveštenje da su neradni dani u obdaništima 1, 2. i 7. januar, kako je država i propisala, u jutro 5. januara, koji je uobičajen radni dan, mnogi roditelji su bili iznenađeni kada su dobili informaciju da njihovi mališani neće biti kod svojih vaspitača, već u posebno formiranim grupama u kojima su deca različitog uzrasta. Sumnju da je reč o „vanrednoj situaciji“ odagnao je predsednik UO Predškolske ustanove „Milica Nožica“ Milan Gajić objašnjavajući da se tokom ponedeljka veći broj vaspitačica javio SMS porukom da su bolesne.\n- Više od 20 vaspitača se javilo direktoru Zlatomiru Markoviću da je bolesno i da zbog toga ne mogu da dođu. Zbog toga su oni koji su došli morali da preuzmu i decu iz grupa vaspitača koji nisu došli. Sva deca su primljena, nijedno dete nije vraćeno i mi radimo normalno u skladu i s obaveštenjem koje je dato, a to je da obdanište nije radilo samo prva dva dana nove godine, odnosno da neće raditi 7. januara zbog Božića - tvrdi Gajić.\nPojedine vaspitačice same tvrde da je reč o njihovom internom dogovoru da se „produži odmor“ nakon novogodišnjih praznika i da nema govora o desetkovanju kadra zbog bolesti.\nOstaje, međutim, nejasno kako će vaspitači koji su spojili praznike na kraju opravdati iznenadnu „bolest“, naročito ako nastavi da ih „kosi“ sve do Božića.\nGajić precizira da će, kako je i propisano, morati da kadrovskoj službi dostave validna lekarska opravdanja o razlogu odsustva.\n- Odsutno je više od 20 vaspitača, ali normalno radi 150, tako da nema teškoća, s obzirom na to da je i manji broj dece - poručuje predsednik UO.


Dodik: Jugoslavija je bila srpska iluzija, nećemo novu u vidu BiH - Sve o Srpskoj\nDodik: Jugoslavija je bila srpska iluzija, nećemo novu u vidu BiH\nU ANDRIĆGRADU OTKRIVEN SPIOMENIK BRAĆI SOKOLOVIĆ – MEHMED PAŠI I SVETOM MAKARIJU\nU Andrićgradu obilježeno 100 godina od velike pobjede srpske vojske u Prvom svjetskom ratu, a predsjednik RS Milorad DODIK tom prilikom rekao: „Važno je da se ne stidimo svog identiteta, da poštujemo, veličamo i budemo ponosni pripadnici jednog naroda koji je izdržao mnogo više nego što bi to veći i mnogobrojniji narod izdržao“\nDodik podsjetio da su Srbi prihvatili na kraju građanskog, otadžbinskog rata da Dejtonskim sporazumom budu u BiH, mada je njihova ideja početkom 90-ih godina bila nezavisna, samostalna država u zajednici sa Srbijom i upotorio: „Ne smijemo da prestanemo da pričamo o njoj. Moguće je da je ona zaustavljena, ali ako Srbi nemaju širinu i slobodu kao Republika Srpska i narod da žive u zajednici koja se zove BiH zašto bismo na nju trošili svoje decenije, nacionalni i ljudski i kapacitet“\n„Ponosan sam što proslavljeni srpski režiser Emir Kusturica nije odustao da gradi ovaj grad, mada je nekoliko puta bio u prilici da odustane: „Ostali smo zajedno u naporima da se ovdje okupljamo, da ovdje bude mjesto ujedinjenja svih nas, da se na ovoj mitskoj rijeci sretnu Srbija i Republika Srpska i da ovdje kažemo da su Srbi jedinstven narod po svom identitetu, svojoj vjeri, jeziku, pismu, po svojoj krsnoj slavi, da ne postoje bosanski, hrvatski ili neki crnogorski Srbi. Postoje jedino i isključivo samo Srbi i zato ovo treba da posluži svima nama“\nPREDSJEDNIK Republike Srpske Milorad Dodik izjavio je danas u Andrićgradu da se Srbi moraju okupiti oko Srbije i Republike Srpske, jer su ih stradanja učila da tamo gdje nisu imali svoju državu, nisu imali ni slobodu i bili su laka meta onima koji su htjeli da im, uzimajući slobodu, uzmu živote.\n„Važno je da se ne stidimo svog identiteta, da poštujemo, veličamo i budemo ponosni pripadnici jednog naroda koji je izdržao mnogo više nego što bi to veći i mnogobrojniji narod izdržao“, rekao je Dodik obraćajući se brojim zvanicama na obilježavanju stotinu godina od velike pobjede srpske vojske u Prvom svjetskom ratu.\nOn je istakao da se danas obilježava veliki dan u kome su Srbi masovno staradali, koji su izgubili značajan dio svoje populacije, u kome su bili na pobjedničkoj strani, a istorija ih je dovela u poziciju da na kraju tog vijeka budu ponovo satanizovani, budu na strani navodne krivice, u nečijoj želji da im se izgube ne samo države koje su stvorili, nego i cijeli nacionalni identitet.\n„Zato je važno posmatrati taj vijek sa osvrtom šta to znači za Srbe koji su na strani slobode, na strani pobjednika, stvarajući svoju državu stvarali i druge države za druge narode, jer nisu bili sebični da dijele i da uzmu slobodu samo za sebe, nego za sve koji su živjeli na ovim prostorima“, naglasio je predsjednik Srpske.\nKako to izgleda u izvedbi ovih prostora, dodao je on, vidjelo se na kraju prošlog vijeka kada su Srbi ostali bespotrebno dugo da brane Jugoslaviju koja se pokazala kao mjesto značajne političke greške i promašaja srpskog nacionalnog i političkog bića u prošlom vijeku.\n„Taj Veliki rat odnio je mnogo naših sunarodnika, smanjio snagu naše nacije, i čitav vijek iza nas bio je vijek upornog oporavljanja koje i dan danas traje“, naglasio je predsjednik Srpske.\nDodik je rekao da je, kao predsjednik Republike, ponosan što proslavljeni srpski režiser Emir Kusturica nije odustao da gradi ovaj grad, mada je nekoliko puta bio u prilici da odustane.\n„Ostali smo zajedno u naporima da se ovdje okupljamo, da ovdje bude mjesto ujedinjenja svih nas, da se na ovoj mitskoj rijeci sretnu Srbija i Republika Srpska i da ovdje kažemo da su Srbi jedinstven narod po svom identitetu, svojoj vjeri, jeziku, pismu, po svojoj krsnoj slavi, da ne postoje bosanski, hrvatski ili neki crnogorski Srbi. Postoje jedino i isključivo samo Srbi i zato ovo treba da posluži svima nama“, poručio je Dodik.\nOn je izrazio zadovoljstvo što je učesnik današnje manifestacije i što može da svjedoči o tome da srpsko nacionalno istrajavanje može da prevaziđe sve muke i da podari dobro ovom narodu.\nPrema njegovim riječima, okupljanje oko srpske nacionalne ideje ne smije da bude stvar nacionalnog ili individulnog stida bilo koga.\n„Mi ne možemo da živimo u iluzijama ako je Jugoslavija, a jeste, bila iluzija srpskog naroda. Ne možemo ponovo da bude još jedna iluzija u vidu BiH“, rekao je predsjednik Srpske.\nOn je istakao da Srbi žele da grade svoj nacionalni identitet kroz ono što mu pripada, a to je država, upitavši zašto to koga vrijeđa.\n„Zašto se ne smije jasno da govori o srpskim ciljevima, zašto ne smijemo da slavimo i naše pobjede, pa i naše poraze. Ali, tu smo da kažemo – mi želimo mir“, poručio je Dodik.\nOn je podsjetio da su Srbi prihvatili na kraju građanskog, otadžbinskog rata da Dejtonskim sporazumom budu u BiH, mada je njihova ideja početkom 90-ih godina bila nezavisna, samostalna država u zajednici sa Srbijom.\n„Ne smijemo da prestanemo da pričamo o njoj. Moguće je da je ona zaustavljena, ali ako Srbi nemaju širinu i slobodu kao Republika Srpska i narod da žive u zajednici koja se zove BiH zašto bi trošili svoje decenije, svoje godine, svoj nacionalni i svoj ljudski identitet i kapacitet. Mi moramo da znamo šta hoćemo“, naglasio je Dodik.\nOn je rekao da običnom čovjeku, suočenom sa svakodnevnim problemima, te stvari možda izgledaju nedostižne i da se za njih ne vrijedi boriti, ali da moraju znati da Srbi nikada nisu dobili nešto što nisu borbom dobili i što nisu tražili.\nDodik je zahvalio Srbiji što je, u kapitalnom smislu, i pored tog bratskog zagrljaja koji se očekuje, značajan ulagač u mnoge projekte koje se realizuju širom Republike Srpske.\n„Mi moramo osloboditi naše umove i usmjeriti se tamo gdje nam je mjesto“, naglasio je on.\nPredsjednik je najavio da će od iduće školske godine nastavni programi iz nacionalnih predmeta Republike Srpske biti isti kao i u Srbiji.\n„Samo prije nekoliko godina to je bilo branjeno u nastojanju da se stvori jedna priča koju smo ranije čuli o navodnom bosanskom narodu, o navodnom bosanskom jeziku i navodnom bosanskom pismu“, dodao je on.\nZato je važno, istakao je Dodik, da se Srbi ne stide svog identiteta, da poštuju i budu ponosni pripadnici jednog naroda koji je izdržao mnogo više nego što bi to veći narodi izdržali.\n„Budite okupljeni oko svake dobre srpske nacionalne ideje i to ne znači da ćemo dirati druge – nama je do mira i slobode“, poručio je predsjednik Srpske.\nU Andrićgradu danas, na Vidovdan, obilježeno je 100 godina od velike pobjede srpske vojske u Prvom svjetskom ratu, a na ulazu u kameni grad otkriven je i spomenik braći Sokolović – Mehmed paši i Svetom Makariju, obnovitelju Pećke patrijaršije.\nTagoviAndrićgrad Emir Kusturica Milorad Dodik Prvi svjetski rat Srbi


Dan online - Srbija: Politika vješala neće pobijediti - 2019-02-11\nSrbija PREDSTAVNICI VLASTI NAJOŠTRIJE OSUDILI PONAVLJANJE IKONOGRAFIJE SA PRETHODNIH PROTESTA\nImprovizovana vješala opet na protestima Politika vješala neće pobijediti\nPredsjednik Srbije Aleksandar Vučić, ministri i stranački funkcioneri osudili su ponovno nošenje imporovizovanih vješala na subotnjim protestima.\nVučić je rekao da politika vješala nikad neće pobijediti politiku rada, marljivosti, posvećenosti i politiku budućnosti Srbije.\nPotpredsednica Vlade Srbije i članica Predsjedništva SNS-a Zorana Mihajlović, ocijenila je da ponovno pojavljivanje vješala na protestima u Beogradu pokazuje neodgovornost predstavnika opozicije i njihov odnos prema građanima.\nMinistar odbrane Aleksandar Vulin smatra da su vješala jedina politika koju ima Savez za Srbiju.\n-To je Srbija kojoj se raduju, Srbija u kojoj se neistomišljenici lustriraju, prebijaju, vješaju. Više se i ne kriju, pozivaju na rušenje vlasti na ulicama, na prebijanja, na vješala. Vešala su slika i znak onih koji se okupljaju pod njima, rekao je Vulin, prenosi RTS.\nMinistar Aleksandar Antić, koji je i član SPS-a, rekao je da bi pristalice Saveza za Srbiju „trebalo dobro da se zamisle da li zaista žele da se poistovjete sa nacistima i njihovim saradnicima”.\nVisoki funkcioner SPS-a Branko Ružić smatra da su konstanta u onome što nude političari opozicije „nevaspitanje, uz deficit svega onoga što je kreativno, državotvorno i vizionarsko”.\n-Ta kreacija se svodi na destrukciju, pozive na linč, nošenje vješala u srcu Srbije, koja je uvijek bila slobodarska i ponosna. Čak se takav vid poniženja sopstvenog naroda ponavlja bez ikakvog srama, istakao je Ružić reagujući na proteste i ponovno nošenje vješala.\nRužićeva stranačka koleginica Slavica Đukić Dejanović istakla je da SPS i ona lično osuđuju nošenje vješala na protestima, ocjenjujući da nije riječ o nezadovoljstvu već o prijetnji i agresiji.


FBiH /Hitan sastanak: Općine bi zbog kredita Vlade mogle ostati bez civilne zaštite / Radio Sarajevo\n19. 01. 2017. u 12:59:00 E. H.\nZakon o zaštiti i spašavanju ljudi i materijalnih dobara od prirodnih i drugih nesreća FBiH uskoro bi mogao biti izmijenjen, a to je zabrinulo mnoge jer bi s izmjenama zakona došlo do bitnih izmjena u funkcioniranju Federalne uprave civilne zaštite.\nTim povodom danas je održan i sastanak načelnika svih devet općina Kantona Sarajevo, koji su razgovarali o izmjenama ovog zakona, odnosno o efektima koje bi prouzrokovala njegova izmjena, kada je riječ o zaštiti i spašavanju ljudi i materijalnih dobara od prirodnih i drugih nesreća.\nNačelnici su donijeli nekoliko zajedničkih zaključaka kojima ukazuju da je ovo loše rješenje, te da bi ono vrlo vjerovatno dovelo do ukidanja jedinica civilne zaštite na lokalnim nivoima. Tim bi, ističu načelnici sarajevskih općina u svojim zaključcima, bilo bitno ugroženo funkcioniranje i Federalne uprave civilne zaštite, a zabrinuti su i za to kako bi se ovakve odluke odrazile na spašavanje ljudi i materijalnih dobara u slučaju da dođe do neke katastrofe.\n"Mi se moramo boriti protiv nerazumnih i besmislenih rješenja, a razlog je to što Vlada Federacije BiH uzima kredite, pa onda pokušavaju uštedjeti na svemu. Dakle, oni na iznajmljivanje prostora tokom godine potroše više nego cijela Federalna uprava civilne zaštite za jednu godinu", istaknuo je Semir Efendić, načelnik općine Novi Grad Sarajevo i jedan od učesnika današnjeg sastanka.\nJavnosti se obratio i inicijator ovog sastanka, načelnik općine Stari Grad Ibrahim Hadžibajrić, koji je istaknuo kako bi situacija zaista postala alarmantna i kako Vlada mora pronaći druga rješenja za vraćanje kredita, a ne ukidati nešto što je od vitalnog interesa.\n"Ovdje se 'kolje vo radi kile mesa'", kazao je ovom prilikom Hadžibajrić, dodavši da sve ovo vodi u uništenje svega što funkcionira u ovoj državi, a posebno lokalnih nivoa koji su jedini stvarno funkcionalni nivo vlasti u FBiH.\nIako ove izmjene zakona predviđaju nekolicinu promjena unutar sistema koji se brine o zaštiti i spašavanju ljudi i materijalnih dobara, posebno je sve zabrinuo dio koji se odnosi na ukidanje namjenskih sredstava za Civilnu zaštitu. U obrazloženju zakona navodi se da bi se ukidanjem ovih troškova utjecalo na "smanjenje opterećenja za privredne subjekte, kao i stvaranje ambijenta za rast i razvoj ekonomskih aktivnosti u FBiH". No, s tim se ne slažu i načelnici jer bi se time, ističu, značajno onemogućila realizacija brojnih projekata koji se finansiraju sredstvima civilne zaštite, a zahvaljujući kojima se vrši prevencija i sanacija posljedica elementarnih nepogoda.\nVeoma popularno mišljenje jeste da je to jedan od zahtjeva MMF-a, koji je nedavno odobrio novu tranšu kredita Vladi FBiH, stoga je istaknuto i da se Vlada ne bi trebala zaduživati ako kredit ne može vratiti iz nekih izvora koji neće naštetiti bh. društvu. Vrlo skoro pojavili su se i šaljivi komentari na društvenim mrežama, te su neki bh. građani istaknuli da, ako se ovaj zakon usvoji, građani trebaju za sve elementarne nepogode zvati MMF, a ne civilnu zaštitu.\nNa kraju sastanka načelnik Hadžibajrić zatražio je, u ime učesnika današnjeg sastanka, da se održi novi susret svih općinskih predstavnika, predstavnika civilne zaštite na nivou kantona, premijera KS-a Elmedina Konakovića, direktora FUCZ-a i premijera FBiH Fadila Novalića, kako bi se sagledale dalekosežne posljedice usvajanja ovakvih izmjena i dopuna zakona.\nTagovi: Sarajevo sastanak Vlada FBiH općinski načelnici\nIntervju / Izetbegović: Bošnjaci najviše žele stabilnost BiH jer nemaju drugu domovinu\nNovi problemi / Minusi uništili bh. poljoprivredu: Ugrožene pčele, smilje, voće...\nIstražili smo / Predložene izmjene zakona: Treba li BiH uvesti kaznu doživotnog zatvora


Naseljavanje divlje svinje\nU repro-centru u Bajčetini, sekciji lovačkog udruženja „Vladan Milošević“ iz Knića, 27. februara 2014. godine naseljene su prve divlje svinje.\nOvo naseljavanje je jedna od završnih faza kapitalnog projekta „Povećanje broja divljih svinja i poboljšanje populacionih osobina populacije ove divljači kroz ustanovljenje i izgradnju stalnog prihvatilišta – repro centra u lovištu „Gruža““, koji je realizovan zajedničkim snagama Ministarstva poljoprivrede, šumarstva i vodoprivrede R Srbije-Uprave za šume, Lovačkog saveza Centralne Srbije i lovačkog udruženja „Vladan Milošević“ iz Knića.\nObjekat u koji su naseljene divlje svinje je površine 2,7 ha, napravljen je u potpunosti po pravilima lovne struke i opremljen je sa prasilištima, savremenim hranilištem sa spremištem za zrnastu, sočnu i koncentrovanu hranu, pored koga su locirani i solište i „higijenski stub“, a u izgradnji je i zatvorena topla osmatračnica koja će omogućiti svakodnevni nadzor naseljenih divljih svinja.\nMatični fond koji je naseljen je nabavljen od preduzeća „Vršački ritovi“ i vrlo je kvalitetan. Radi se o, za sada, 3 dvogodišnje visokobremenite krmače, jednog dvogodišnjeg i jednog trogodišnjeg vepra. Divljač je u odličnoj formi i očekuje se već ove godine prirast od 10 do 15 prasadi, koja će, nakon dostizanja željene telesne težine biti naseljena u otvorene delove lovišta pogodne za njihov dalji uzgoj i korišćenje. Ovime će se svakako postići oplemenjivanje postojeće populacije divljih svinja u lovištu „Gruža“ najkvalitetnijim linijama divljih svinja koje se mogu naći na tržištu.


Windows 8 – ANIMA\nPostavljeno 1 marta 2015 25 oktobra 2016 od autora anima\nWindows 8 predstavlja značajno unapređenje u odnosu na prethodne verzije, što znači da ga sada možete koristiti na različitim uređajima, pristupati podacima koji se nalaze na „oblaku“ i svakodnevni rad učiniti još sigurnijim. Ovaj kurs će vam pomoći da ovladate svim njegovim funkcijama uključujući upotrebu novih aplikacija kao što su Calendar, Photos i Music. Takođe ćete naučiti kako se podešavaju sistemski parametri, koriste eksterni uređaji i pristupa mrežnim resursima.\nPraćenje performansi, Pronalaženje rešenja, Rešavanje problema, Steps Recorder, Čuvanje rezervnih kopija, Oporavak sistema sa System Restore, Resetovanje instalacije Windows-a,\nMultimedijalni kurs Windows 8 po ceni od 1.200.- din\nUkupna vrednost vaše narudžbe iznosi1,200,00 Din.\nCopyright © 2019 ANIMA d.o.o. Beograd\ni isprobajte bilo koji kurs


Kapitalna istoriografska studija Marka Mazovera u izdanju „Arhipelaga“ – Čupava Keleraba\nKapitalna istoriografska studija Marka Mazovera u izdanju „Arhipelaga“\nKapitalno delo moderne istoriografije Hitlerovo carstvo Marka Mazovera nedavno je objavljeno u izdanju Arhipelaga u ediciji Vreme i priča u prevodu sa engleskog Bojane Gajski, Dragane Miljević i Tanje Brkljač. Hitlerovo carstvo je knjiga jednog od ključnih savremenih istoričara o nacističkoj vladavini u okupiranoj Evropi.\nNa blizu 700 strana ove velike sinteze, za koju se u kritici govori da je verovatno najvažnija knjiga o vremenu Hitlera i nacizma, Mazover prati evropsku i svetsku istoirju od Hitlerovog dolaska na vlast i okolnosti koje su omogućile njegov uspon, pa sve do sloma nacizma i posledica koje su njegovi imperijalni pohodi ostavili na savremene evropske tokove.\nZa knjigu Hitlerovo carstvo: Nacistička vladavina u okupiranoj Evropi Mazover je dobio nagradu Los Anđeles Tajmsa za najbolju istoriografsku knjigu godine.\nMark Mazover (London, 1958) jedan je od najznačajnijih i najuticajnijih savremenih svetskih istoričara. Mazover je profesor istorije na Kolumbijskom univerzitetu (SAD), a profesor po pozivu je na Birkbek koledžu Londonskog univerziteta, na Univerzitetu Saseks i na Prinstonskom univerzitetu. Mazover je osnivač i direktor III: novog Instituta za ideje i imaginaciju na Kolumbijskom univerzitetu. Mazover piše redovnu kolumnu o savremenim međunarodnim pitanjima u Fajnenšel Tajmsu. Oblasti Mazoverovog stručnog interesovanja jesu istorija XX veka, moderna istorija Evrope, Balkan u XX veku, istorija moderne Grčke, istorija međunarodnih odnosa u XX veku, istorija nacizma, ideološki kontekst moderne istorije.\nKnjige Marka Mazovera prevedene su na sve veće svetske jezike. Pored Hitlerovog carstva, najvažnije Mazoverove knjige su Hitlerova Grčka iznutra: Iskustva okupacije 1941-1945, Mračni kontinent: Evropa u dvadesetom veku, Balkan: kratka istorija, Posle rata: Obnova porodice, nacije i države u Grčkoj 1943-1960, Solun: Grad duhova: Hrišćani, muslimani i Jevreji 1430-1950, Upravljanje svetom: istorija ideja, Ono što niste rekli: ruska prošlost i putovanje kući.\nMazover je dobitnik niza najvažnijih svetskih nagrada za istoriografiju: nagrada „Stiven Ransiman“, nagrada „Daf Kuper“, Volfsonova nagrada za istoriografiju, Longmanova nagrada za najbolju istoriografsku knjigu godine.U izdanju Arhipelaga ranije je objavljena i kapitalna studija Marka Mazovera Mračni kontinent: Evropa u dvadesetom veku.\nKnjiževna oazaArhipelag, Hitlerovo carstvo, Mark Mazover, najava, vesti\nKoncert benda „Virvel“ u Elektropioniru\nJanuar 2020. u SANU\nNovo izdanje romana dobitnice Evropske nagrade za književnost Tanje Stupar Trifunović Satovi u majčinoj sobi objavljeno...


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI nadležni Kolegijum u sastavu senator DRI Nikola N. Kovačević, rukovodilac Kolegijuma i Senator DRI Zoran Jelić, član Kolegijuma, izrazio je uslovno mišljenje na Godišnji finansijski izvještaj i negativno mišljenje na usklađenost poslovanja sa zakonskom regulativom.\nFinansijskom revizijom je utvrđeno da je Godišnji konsolidovani finansijski izvještaj Građanskog pokreta URA za 2017. godinu sastavljen i prezentovan na fer i objektivan način u skladu sa važećim okvirom finansijskog izvještavanja, osim za navedeno pod tačkom 9.1.3 Prihodi od priloga, 9.2.13 Troškovi volontera i tačkom 9.2.18 Ostali rashodi.\nRevizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenosti se odnose na nedosljednu primjenu Zakona o finansiranju političkih subjekata i izbornih kampanja ( član 2 stav 2,član 13 stav 5, član 17 stav 1, član 18 stav 3).\nRevizijom Godišnjeg finansijskog izvještaja za 2017. godinu je takođe izvršena provjera realizacije preporuka datih u Izvještaju o reviziji Godišnjeg finansijskog izvještaja za 2016. godinu. Revizijom Godišnjeg finansijskog izvještaja je utvrđeno da je subjekt revizije realizovao tri preporuke dok nije realizovao četiri preporuke.\nZbog većeg broja utvrđenih nepravilnosti i propusta u radu ovog subjekta nadležni Kolegijum se usaglasio da izvještaj dostavi Odboru za ekonomiju, finansije i budžet i Odboru za politički sistem, pravosuđe i upravu.\nKonačan Izvještaj o reviziji Godišnjeg konsolidovanog finansijskog izvještaja GP URA za 2017. godinu, Izjašnjenje subjekta revizije, Odgovor na Izjašnjenje, Aneks 3 Sporazuma o izbornom savezu za lokalne izbore u Opštini Budva koji su održani 10.10.2016. godine i Obavještenje GP URA o gašenju računa objavljeni su na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Građanskog pokreta "URA" za 2017. godinu\nIzjašnjenje na Preliminarni izvještaj Građanskog pokreta "URA"\nOdgovor na izjašnjenje Građanskog pokreta "URA"\nDopis Građanski pokret URA službi Skupštine Opštine Budva\nAneks 3 sporazuma o izbornom savezu za lokalne izbore u Opštini Budva koji su održani 16.10.2016. godine\nMore in this category: « Saopštenje za javnost\tObjavljen Izvještaj o reviziji Godišnjeg finansijskog izvještaja Agencije za civilno vazduhoplovstvo Crne Gore za 2017. godinu »


U Srbiji će rasti cene nekretnina › Made-in-Germany.rs\nU narednim godinama tržište nekretnina u Srbiji može da postane najisplativije za ulaganje, sudeći na osnovu iskustava zemalja koje su proteklih decenija bile u procesu pridruživanja i postale članice Evropske unije.\nPrema statističkim podacima uglednih evropskih finansijskih institucija, prema kojima proces pridruživanja Evropskoj uniji dovodi do povećanja cene kvadratnog metra nekretnina, u narednim godinama mogu se očekivati značajnija pomeranja i na domaćem tržištu nekretnina, prenosi agencija „Tanjug“.\nŠta se u narednim godinama može očekivati i na srpskom tržištu kapitala, najbolje ilustruju podaci Eurostata, Evropskog biroa za statistiku, koje je analizirala Katarina Štajner iz Odeljenja za istraživanje inostranih tržišta Austrijske nacionalne banke.\nOna je zaključila da su u zemljama centralne i jugoistočne Evrope, koje su prošle kroz proces pridruživanja EU i postale punopravne članice, cene nekretnina konstatno rasle. Prema objavljenoj analizi, ovaj rast je bio izazvan prilivom stranih investicija, povećanjem prihoda građana i dostupnijim kreditima za kupovinu nekretnina.


Vasiliju Periću uručen orden „Evropskog pokreta u BiH” - UGLJEVIK.INFO\nPredsjednik Evropskog pokreta u BiH Predrag Praštalo i generalni sekretar ovog pokreta Haris Plakalo uručili su danas načelniku Ugljevika Vasiliju Periću Orden „Evropskog pokreta u BiH”.\nU obrazloženju nominacije laureta navodi se doprinos za posebne zasluge i podršku procesu EU integracija BiH, učešće i podrška opštine Ugljevik projektu „Ukidanje viznog režima za BiH 2010-2020″, značajan doprinos razvoju međunarodnih i međuljudskih odnosa na području ove opštine, doprinos razvoju lokalnih zajednica u BiH i posebno stvaranje boljeg poslovnog i društvenig okruženja u Republici Srpskoj i opštini Ugljevik.\nIstovremeno, u obrazloženju se navodi i ravnopravan razvoj i poboljšanje uslova života u gradskom, ali i u ruralnom dijelu opštine,što je jedan od najboljih primjera uspješnog i ubrzanog razvoja svake opštine, uz striknu primjenu „pozitivnih evropskih vrijednosti” i višegodišnjeg angažmana načelnika Perića po i u interesu svih građana opštine Ugljevik, bez obzira da li i kojoj političkoj stranci oni pripadali.\nPraštalo je rekao da je Vasilije Perić jedan od najboljih načelnika u BiH i dodao da Evropski pokret u BiH realizuje projekat desetogodišnjice ukidanja viznog režima za BiH.\n„Naša namjera je bila da nagradimo istaknute pojedince koji su radili za dobrobit građanima u svojim lokalnim zajednicama, kompanijama, i drugim a što je bilo od šireg društvenog značaja”, rekao je Praštalo.\nOn je dodao da je nominovano 15 gradonačelnika i načelnika širom BiH jer se želi, na ovaj način, pokazati da je lokalna zajednica „ključ društvenog sistema” a da kopletan ciklus društva i države započinje u lokalnim zajednicama.\n„Orden se po prvi put dodjeljuje gradonačelnicima ili načelnicima, do sada je praksa bila da se dodjeljuje državnicima”, pojasnio je Praštalo i dodao da od 15 laureata gradonačelnika i načelnika dolaze iz deset različitih političkih opcija.\nGeneralni sekretar Evropskog pokreta u BiH Haris Plakalo istakao je da je ovaj orden priznanje Vasiliju Periću za sve ono što je uradio proteklih godina, te ocijenio da Ugljevik itekako vodi računa o evropskim standardima.\n„Konstantni razvoj opštine je glavni pokazatelj, u smislu mnogobrojnih projekata, a priznanje dolazi kao dokaz da aktuelno rukovodstvo opštine Ugljevik ide u pravom smjeru”, rekao je Plakalo.\nPerić je istakao da priznanje doživljava kao priznanje svim građanima opštine Ugljevik i zahvalio Evropskom pokretu u BiH na dugogodišnjoj saradnji.\n„Mi smo opredjeljeni ka evropskom putu kao i cjeokupan ovaj prostor, a već duže vremena naša opština ima dobru saradnju sa Evropskih pokretom u BiH. Ugljevik je na takvom stanovištu da put ka EU nikada nije imao alternativu”, rekao je Perić.\nOn je podsjetio da je rukovodstsvo ove podmajevičke opštine u proteklom periodu uređivalo opštinu i cjelokupan kraj po mjeri svoh građana.\n„Nastavićemo i u narednom periodu da promovišemo sve evropske vrijednosti, za nas itekako važne i da zajednički rješavamo sva pitanja i probleme naših građana, ali i da uređujemo život na područu opštine Ugljevik”, obećao je Perić.


Evropska budućnost Zapadnog Balkana među prioritetima slovenačkog predsedavanja EU - Progovori o pregovorima\nUz situaciju u neposrednom susedstvu EU i razvoj transatlantskih odnosa, među prioritetima i ciljevima slovenačkog predsedavanja biće i jačanje otpornosti, oporavka i strateške autonomije Unije, zatim debata o budućnosti Evrope i jačanje evropskih vrednosti, saopštilo je sinoć (24. juna) slovenačko predsedavanje Savetu EU.\nLogar je izjavio da Slovenija kao predsedavajuća "ne može da zanemari aktivnu i vidljivu ulogu EU u međunarodnoj zajednici" i dodao da "evropska budućnost zemalja Zapadnog Balkana i nastavak procesa proširenja moraju da postanu strateški interes Unije".\n"Naša mapa puta fokusirana je na socio-ekonomski oporavak i integraciju Zapadnog Balkana u različita evropska područja politike, od infrastrukture, saobraćaja i energetske povezanosti do istraživanja i inovacija, dekarbonizacije, digitalizacije i sajber otpornosti. Sve ovo je od ključne važnosti za bezbednu Uniju, što bismo želeli da istaknemo na samitu EU i Zapadnog Balkana, čiji će domaćin Slovenija biti na jesen", kazao je Logar.\nPredstavljajući prioritete i ciljeve, nedelju dana pre nego što će Slovenija zvanično preuzeti kormilo EU, Logar je naveo da predsedavanje Uniji predstavlja "priliku za jačanje integracije unutar EU i unutar njenih institucija i za usmeravanje razvoja ka inovativnoj i kreativnoj zajednici zasnovanoj na održivom razvoju".\nKad je reč o jačanju otpornosti, oporavka i strateške autonomije Evropske unije, Logar je ukazao na potrebu da Unija aktivno nadograđuje lekcije naučene tokom pandemije. Dok EU teži oporavku koji će što pre obuhvatiti sve sektore ekonomije i sve delove društva, posebna pažnja biće posvećena Mehanizmu oporavka i paketu za oporavak Unije koji se zasniva na tranziciji ka zelenim i digitalnim politikama, navodi se u saopštenju.\nSa tri ključne evropske institucije, Slovenija će, kako se navodi, imati jedinstvenu priliku da vodi debatu o budućnosti Evrope. Veći deo Konferencije o budućnosti Evrope biće održan tokom slovenačkog predsedavanja, kada će Slovenija biti i kopredsedavajuća Konferenciji u ime Saveta Evropske unije.\nDebata o budućnosti Evrope biće i u fokusu 16. Bledskog strateškog foruma, na kojem će se evropski lideri baviti glavnim strateškim izazovima za Evropu i razgovarati o smeru razvoja evropskih vrednosti.\nJačanje evropskih vrednosti koje čine osnovu uzajamne saradnje i razumevanje zajedničkih izazova biće u središtu trećeg cilja slovenačkog predsedavanja. Vladavina prava i njeno jačanje vrednosti su temelji na kojima čvrsto stoji EU. Stoga će slovenačko predsedavanje težiti sinergiji različitih mehanizama EU u pogledu vladavine prava i boljem razumevanju različitih sistema u državama članicama, navodi se u saopštenju.\nU tom kontekstu, šef slovenačke diplomatije je rekao da "dobro razumevanje ustavnih, socijalno-ekonomskih, političkih, istorijskih i svih drugih sličnosti i razlika između država članica može da pomogne jačanju vladavine prava u EU".\nSlovenija će 1. jula drugi put preuzeti kormilo EU, pod sloganom "Zajedno. Otporna. Evropa."\n"Uspeh slovenačkog predsedavanja, kao i EU kao takve, zavisi od zajedničkih napora država članica i evropskih institucija usmerenih na poboljšanje funkcionisanja Unije pre budućih kriza. U isto vreme, hajde da se uverimo da možemo uspešno da se suočimo sa trenutnim ekonomskim, socijalnim i geostrateškim izazovima", rekao je Logar.\nIstovremeno je Augusto Santos Silva, ministar spoljnih poslova Portugalije, trenutno predsedavajuće EU, rekao da bi pokretanje pristupnih pregovora sa Albanijom i Severnom Makedonijom bilo "veliko dostignuće" predstojećeg slovenačkog predsedavanja.\nNa zajedničkoj konferenciji za štampu sa Logarom, Silva je rekao da će Slovenija za vreme predsedavanja morati da "prevaziđe neke prepreke i zaključi neke pregovore" nasleđene od portugalskog predsedavanja ukazujući na pitanje proširenja evropskog projekta kao primer.\n"Najvažniji od tih procesa je proširenje... Još treba da završimo postupak za odobravanje pregovaračkih okvira sa Severnom Makedonijom i Albanijom. Verujem da će to bii veliko postignuće slovenačkog predsedavanja", rekao je Silva.


Crvena zvezda je zahvaljujući velikoj finansijskoj i organizacionoj pomoći Bokserskog saveza Srbije, ustala iz dubokog sna. U klub je stigao veliki broj seniora vrsnih poznavaoca boksa, koji su dobili zelena svetla svojih klubova da u Super Ligi mogu nositi boje crvenobele, zahvaljujući uticaju predsednika BSS Nenada Borovčanina. I nakon dugogodišnje krize usled koje Crvena zvezda nije imala seniorski tim sada je ovaj klub došao u situaciju da se bori za velike domete, za naslov šampiona Srbije. Uz finansijsku pomoć BSS i sponzora saveza, Crvena zvezda je dobila čak i injekciju od 4.000.000 dinara od Grada Beograda, posredstvom Sekretarijata za sport i omladinu.\n- Super Liga nam je svima donela novi adrenalin, onaj koji samo klupsko takmičenje može da pruži. Svima nama bokserima je to jako prijalo, iako uz sva takmičenja koja imam iziskuje dodatni napor, ali to su slatki napori, jer boriti se za uspeh kluba, za titulu najboljeg u Srbiji je poseban osećaj i uvek motivacija više. Zaboraviš na umor, na bol, na sve i vodi te taj fantastični osećaj, klupska atmosfera koja je uvek posebna i jedinstvena. U plej of smo stigli bez poraza, spremni smo i verujemo da ćemo I ovaj poslednji izazov koji je pred nama odraditi u istom ritmu kao što smo i sve mečeve do sada u ovogodišnoj Ligi – istakao je Sandro Poletan, pred današnji prvi duel, kapiten Crvene zvezde, koji je imao promenljivu formu ove sezone i finalni mečevi pokazaće da li ima snagu da konkuriše za seniorsku reprezentaciju Srbije na Svetskom prvenstvu.\n- Iz meča u meč smo jačali i verovali da možemo do najvećeg rezultata ove godine u Super Ligi. Svaki susret smo dočekivali maksimalno motivisani i spremni, dajući sve od sebe u svakom meču, za maksimalan mogući rezultat. Sa istom idejom I željom ulazimo I u finale sa Crvenom zvezdom, jedinim ne poraženim timom. Znamo njihovu snagu, ali verujemo i u našu i da ćemo na krilima naših Somboraca odleteti do šampionskog pehara – zaljučio je Vladimir Gubaš ljubimac domaće publike na severu Bačke.\nCAR NOVAK Treći dan u Tokiju obeležio dolazak Đokovića, a evo kakve obaveze ga očekuju u naredna dva dana\nUkoliko dođe do majstorice finala bokserske Super Lige Srbije, ona će biti održana u nedelju 25. jula 2021. na ringu u Inđiji. O boksu se zaista priča.\nVideo: Miloš Biković i Bokserski savez Srbije\nMiloš Biković i Bokserski savez Srbije\nODBIJENE ŽALBE BELIVUKOVOJ EKIPI Vođe se nisu žalile na pritvor


Kotor: Zgrada starog zatvora uskoro kreativni hab\nJavna tribina o Elaboratu procjene uticaja na životnu sredinu za rekonstrukciju zgrade zatvora u Starom gradu, za potrebe kreativnog HUB-a sa rezidencijama, održana je danas u Palati Drago, u Kotoru.\nIspred Agencije za zaštitu životne sredine prisutne je pozdravio Emir Redžepagić.\n“S obzirom da je istekla saglasnost na Elaborat procjene prije dvije godine za ovaj predmetni projekat, nosilac projekta je pokrenuo ponovni postupak procedurom podnošenja zahtjeva za davanje saglasnosti” – poručio je Redžepagić.\nU ime radnog tima elaborat je predstavio profesor Dragoljub Bečić.\n,,Radi se o rekonstrukciji postojećeg objekta bivše zgrade zatvora. Po ovom osnovu dobijeni su urbanistički uslovi za rekonstrukciju predmetne zgrade. Zgrada ima prizemlje i tri sprata sa površinom oko 1200 m2, dok objekat u osnovi ima 467 m2. Zgrada se nalazi u Starom gradu, a svi pojedinačni spomenici kulture unutar urbanog jezgra predstavljaju sastavni dio graditeljske cijeline koji posjeduju izuzetnu graditeljsku, kulturnu, umjetničku vrijednost i kao takvi svrstani su u kategoriju spomenika kulture prve kategorije” - kazao je Bečić.\nOn je dalje naglasio da će rekonstrukcija biti u postojećim gabaritima i unutar zgrade.\n,,Specifičnost je ta da s obzirom da je u pitanju rekonstrukcija objekta od posebne kulturne i istorijske važnosti, neophodni radovi svih faza će se izvoditi u koordinaciji sa ovlašćenim arhitektom i arhitektom- konzervatorom. Pogodnost je što već postoji kanalizaciona i vodovodna mreže tako da će objekat biti priključen na postojeću mrežu”, dodao je Bečić.\nViše o namjeni objekta kazala je Milica Vušurović iz Ministarstva kulture.\n,,Namjena objekta u savremanoj praksi se najviše naziva kao kreativni HUB. Podrazumijeva da ima komercijalni prostor u prizemlju, na prvom spratu multifunkcionalne prostore u kojima mogu da se organizuju predavanja, radionice i drugi događaji i manifestacije. Drugi sprat treba da ima individualne radne prostore i kolektivne radne prostore, a sve je planirano shodno postojećoj organizaciji prostora, da bi intervencije bile što minimalnije” - pojasnila je Vušurović.\nOrganizator javne tribine je Agencija za zaštitu životne sredine.


Predstavljen je novi plan; jača se vojska - BIGportal.ba\n26 Oktobra, 2021 26 Oktobra, 2021 088\nLider vladajuće stranke u Poljskoj Jaroslav Kačinjski je predstavio danas planove vezano za nacrt zakona o “odbrani otadžbine”.\nKako kaže, taj plan ima za cilj ”radikalno” jačanje vojske u trenutku kada se zemlja suočava sa migracionim pritiskom iz Belorusije.\nKačinjski, koji je i na poziciji potpredsednika vlade, rekao je da je pogoršanje međunarodne situacije razlog za ovaj zakon, a kao primere toga je naveo “ruske imperijalne ambicije” i hibridni rat koji, kako kaže, Belorusija vodi protiv Poljske i drugih zemalja Evropske unije koristeći migrante, prenosi agencija AP.\n“Ako želimo da izbegnemo najgore, a to je rat, onda moramo da se ponašamo po starom pravilu: Ako želiš mir, pripremi se za rat”, rekao je Kačinjski na konferenciji za novinare u Varšavi.\nKao zemlja koja leži na istočnom krilu Evropske unije i NATO-a, Poljska mora, prema njegovim rečima, da ima ozbiljnu silu odvraćanja i “sposobnost da se sama efikasno brani dugo vremena”.\n“Želimo da Poljska pripada zemljama koje imaju jaku vojsku”, rekao je Kačinjski, govoreći zajedno sa ministrom odbrane Mariušom Blaščakom.\nPredlog zakona ima za cilj da zameni postojeći zakon iz 1967. godine, rekao je Kačinjski, dodajući i da se novim zakonom predviđa povećanje budžeta za odbranu i kapaciteta vojske, kao i uvođenje jednostavnijih pravila regrutovanja, ali ne i vraćanje obaveznog služenja vojnog roka.\nKačinjski je rekao i da se Poljska nada da će ojačati svoje snage kupovinom vojne opreme proizvedene u SAD, ali da će razmotriti i oružje evropske proizvodnje.


Danas: Budućnost nije u motanju kablova - Rešetka\nDanas: Budućnost nije u motanju kablova\nJuče je bio dan za dobre vesti. Leoni, nemački proizvođač kablova, otvorio je novu, četvrtu fabriku u Srbiji, u kojoj je već zaposleno više od 3.700 ljudi, a planirano je da do 2023. tamo posao nađe ukupno 5.000 radnika. Još bolja vest od te je da je Leoni pristao da u svojoj fabrici u Nišu zaposli 400 do 600 ljudi koji su dobili otkaz u Šinvonu koji je zatvorio deo proizvodnje u Srbiji.Ako se ove najave na kraju i ostvare, to će zaista biti jedna velika briga manje – više od 600 ljudi koji su dobili otkaz ipak neće završiti bez posla. Ali, to je ujedno i samo jedna privremena briga manje, jer uzrok zbog kojeg je ta briga nastala, nije otklonjen.\nDakle, reči predsednika Vučića izrečene nakon što je Geoks obznanio da odlazi iz Srbije u neku zemlju sa još nižim platama od naših – da možemo očekivati još takvih slučajeva u narednom periodu – i dalje važe.\nSrbija, koja je provela prethodnu deceniju i više subvencijama privlačeći investitore koji traže najmanje kvalifikovanu radnu snagu, nude najjednostavnije poslove, donose najmanje tehnoloških inovacija i koristi za razvoj lokalne privrede i svoje radnike plaćaju najslabije – danas uz pandemiju kao katalizator i inače neizbežnog, počinje da se suočava sa problemom njihove migracije u toplije krajeve, tamo gde su plate još niže, radnici i vlasti još više prinuđeni da prihvataju neevropske uslove rada, a subvencije, ako je moguće, još izdašnije, piše Danas.\nKako plate u Srbiji budu rasle, tako će i motači kablova, jeftini tekstilci i njima slični nastaviti svoj put ka istoku, ka kome se stalno kreću, seleći se iz skupljih u jeftinije zemlje proizvodnje.\nTo će onda dovoditi do sve više otkaza i ljudi koji će sve teže nalaziti poslove u sličnim fabrikama. Jedan Leoni, koji za sada nema nameru da ode, već mu Srbija i dalje dovoljno odgovara da namerava da se širi, ipak nije dovoljan.\nZa sve otpuštene radnike Geoksa, recimo, i dalje nema rešenja, a i ako se nađe, dovlačenje investitora „za rukav“, poput parcijalnog rešenja u vidu turskog Teklasa, nije sistemski izlaz. Šta kad za nekoliko godina ode i onaj koji je sada došao?\nSistemsko rešenje je prelazak na investitore višeg ranga (i domaće i strane), čiji proizvodi imaju viši stepen prerade, veću dodatu vrednost i zahtevaju kvalifikovanije radnike, koji se ne daju tako brzo zameniti drugim mehaničkim izvršiocima u nekoj jeftinijoj zemlji.\nZa to je, naravno, potrebno imati te kvalifikovanije radnike, odnosno obrazovni sistem koji će ih stvoriti, ali i sve ono što bi vlast radije da preskoči i nadomesti debelim čekom subvencije: pravna zaštita, niska korupcija, dinamičan privatni sektor, efikasna javna uprava, lak pristup finansijama za malu privredu, i tome slično.\nDrugačije rečeno, za to je potrebna promena mentaliteta, prvo vlasti, a onda i građana. Ako mora, može i protestantska etika, za koju se zalaže predsednik, a jedino što ne može je ideja (istog autora) da u Srbiji deca treba da se rađaju da bi radila u fabrikama. To vreme je odavno prošlo. Pravi iskorak će doći tek kada krenemo da cenimo ono što danas metodički omalovažavamo, znanje, meritokratiju i ličnu slobodu.\nPrethodna vest U Leskovcu još 147 novozaraženih, čak 44 učenika pozitivno na koronu\nSledeća vest Doktor iz Vranja preminuo u kovid bolnici u Kruševcu\nTokom vikenda u 12 saobraćajki povređeno 6 Leskovčana


f Nastavak saradnje sa Programom Ujedinjenih nacija za životnu sredinu - Arhus Centar Subotica\nNastavak saradnje sa Programom Ujedinjenih nacija za životnu sredinu\nDržavni sekretar Ministarstva poljoprivrede i zaštite životne sredine mr Stana Božović održala je sastanak sa direktorom regionalne kancelarije UNEP-a za Evropu i predstavnicima Programa Ujedinjenih nacija za životnu sredinu (UNEP). Tema sastanaka bili su ostvarivanje dalje saradnje nakon uspešno održanog uvodnog sastanka sa zainteresovanim stranama, a povodom projekta Unapređenje međusektorskog upravljanja zemljištem kroz smanjenje pritisaka na zemljište i planiranje korišćenja zemljišta, koja se finansira iz sredstava GEF fonda.\nOvaj projekat koji realizuje Ministarstvo u saradnji sa Programom Ujedinjenih nacija za životnu sredinu (UNEP) je aktivno nastavio sa predviđenim aktivnostima na pripremi projektne dokumentacije u saradnji sa stručnjacima Ministrastva poljoprivrede i zaštite životne sredine. Završetak pripremne faze ovog projekta očekuje se početkom sledeće godine, a sredinom 2015.godine očekivan je sam početak projekta.\nNa sastanku državni sekretar Božović se osvrnula na nedavno održani bilateralni skrinig poglavlja 27 za oblast životna sredina.\n“Svesni smo koliko je zahtevna, skupa i kompleksna oblast životne sredine u procesu pregovora sa EU, kao i koliko je važno pitanje finansiranja. Najzahtevnije oblasti su vode i upravljanje otpada. Naša obaveza je da obezbedi 30 posto iz nacionalnih sredstava, dok očekujemo 70 posto iz evropskih fondova “, rekla je državni sekretar Božović.\nBožović je istakla da su mogućnosti ogromne, da nam daju veliku razvojnu šansu, koju Srbija je sme propustiti.\n„Strategija aproksimacije, koja projektuje finansije koje su nam potrebne, rađena je 2011.godine, dok nas ove godine očekuje revizija, s obzirom da su rokovi pomereni. Najviše novca je potrebno za oblast voda 5,6 milijardi evra, 2,8 milijardi za upravljanje otpadom i 1,6 milijardi evra za industrijsko zagađenje. Očekuje nas veliki borj pitanja pitanje deponija, regionalnih deponija, prečišćavanje otpadnih voda, pitanje monitoringa, klimatske promene “, rekla je Božović.


MLADENOVIĆ: O koalicijama posle izbora - Politika - Dnevni list Danas\nPočetna » Politika » MLADENOVIĆ: O koalicijama posle izbora\nMLADENOVIĆ: O koalicijama posle izbora\nPortparol Demokratske stranke Srbije (DSS) Andreja Mladenović izjavio je juče da će koalicija DSS – Nova Srbija sve mogućnosti za postizborne koalicije razmatrati po završetku izbora, kada bude bila poznata izborna volja građana.\n– Principijelan stav koalicije DSS – Nova Srbija je da se o svim koalicijama razgovara po završetku izbora – kazao je Mladenović.\n– Principijelan stav koalicije DSS – Nova Srbija je da se o svim koalicijama razgovara po završetku izbora – kazao je Mladenović. Portparol DSS je rekao da kandidat DS za gradonačelnika Beograda Dragan Đilas treba da se izvini Beograđanima zbog svoje izjave da je Zemun pod tuđinskom vlašću pre 150 godina bio u Evropi, a sada nije.\n– Kandidat za gradonačelnika prestonice koji omalovažava svoju zemlju i svoj grad mora odmah da se izvini građanima, jer ako to odmah ne uradi onda on ne zaslužuje da bude na čelu Beograda – kazao je Mladenović. On je naveo da „kompleks koji pokazuje DS da je sve što dolazi van Srbije – dobro, a sve što dolazi iz Srbije – ne valja, ne može doneti ništa dobro Srbiji“.\nDa li je vlast lažirala anketu o izmeštanju starog Savskog mosta?


SRBI LOME VELIKU ALBANIJU: Zahteve za pripajanje Preševa ni Priština više ne podržava – OVO SE DOGAĐA @ Cafe.ba\nSRBI LOME VELIKU ALBANIJU: Zahteve za pripajanje Preševa ni Priština više ne podržava – OVO SE DOGAĐA\nAlbanski politički lideri iz Preševa i Bujanovca prethodnih dana ponovo su pokrenuli temu statusa Albanaca u ovom delu Srbije i uz pozivanje na rezultate referenduma iz 1992. godine istakli staru ideju o pripajanju lažnoj državi, kao i zahtev da se to čak uvrsti u sastavni deo dijaloga Beograda i Prištine.\nOvo je prema najavama trebalo da bude saopšteno u četvrtak tokom planirane proslave Dana albanske zastave u Preševu, ali je sve ipak odloženo zbog tragičnih posledica zemljotresa u Albaniji.\nPredsednik Albanske demokratske stranke u Preševu Ragmi Mustafa i predsednik opštine Bujanovac Šaip Kamberi proteklih dana su kroz iznete stavove u javnosti apsolutno podgrejali priču o statusu albanske zajednice i ukazali na ono što planiraju. Između ostalog, moglo se čuti i da nisu sasvim zadovoljni podrškom koju za ideju pripajanja lažnoj državi u poslednje vreme dobijaju iz Prištine.\n– U poslednje vreme došlo je do frustracija u politici (tzv.) Kosova i taj naš zahtev se izbegava zbog toga što Srbija može tražiti nešto zauzvrat – rekao je Ragmi Mustafa.\nKoliko je priča o referendumu iz 1992. relevantna, šta se ovim želi postići i da li se ambicije pojedinih albanskih političara u Preševu i Bujanovcu mogu nametnuti kao tema, pre svega u Prištini i Tirani, a zatim i na njihovoj relaciji sa Beogradom?\nPolitički analitičar iz Prištine Fadilj Ljepaja ocenjuje da zahtevi lidera Albanaca iz Preševske oblasti za pripajanje takozvanom Kosovu imaju za cilj da ponovo aktuelizuju pitanje promene granica.\nNakon što je propala ideja Hašima Tačija, Aleksandra Vučića i Edija Rame oko promene granica, lideri Albanaca iz Preševa pokušavaju pred buduću takozvanu Vladu Kosova da stave drugorazredne probleme. To su nepostojeći problemi – smatra Ljepaja.\n– Mislim da se u igru ubacuju preševski lideri, da se postavi pitanje o razgraničenju, ne poštujući sadašnje granice između (tzv.) Kosova i Srbije – navodi Ljepaja.\nKomentarišući stav Pokreta Samoopredeljenje Aljbina Kurtija da građani lažne države imaju pravo da se na referendumu izjasne o ujedinjenju sa Albanijom, Ljepaja kaže da je bilo kakvo prekrajanje granica otvaranje “Pandorine kutije” i izvor konflikta.\nPredsednik Koordinacionog tela za jug Srbije Zoran Stanković rekao je da su Albanci iz opština Preševo, Bujanovac i Medveđa građani Republike Srbije i da bi svoje probleme trebalo da rešavaju u okviru institucija zemlje čiji su građani.\nReagujući na izjavu Ragmija Mustafe, da će Albanci iz tri opštine na jugu Srbije tražiti realizaciju referenduma iz 1992. i ujedinjenje sa lažnom državom, Stanković je podsetio da je Mustafa bio prisutan u Preševu kada su najviši albanski zvaničnici potvrdili da su Albanci sa juga građani Srbije.\n– Ragmi Mustafa je bio prisutan u Preševu kada je premijer Albanije Edi Rama rekao isto što i tadašnji predsednik Albanije Bujar Nišani, kao i Iljir Meta u Medveđi, da su Albanci iz opština Preševo, Bujanovac i Medveđa građani Republike Srbije. Da svoja prava treba da ostvaruju u organima Srbije i da se prema njima primenjuju zakoni Srbije. Ja tu nemam šta da dodam – poručio je Stanković.


Pileći file i jaja pojeftinili – ASinfo Portal\nBANJALUKA, TEŠANJ – Zbog smanjene potražnje, a samim tim i manje potrošnje, cijena piletine i cijena konzumnih jaja niža je nego u prethodnom periodu, potvrdili su peradari u BiH.\n“Cijena pilećeg filea bila je skoro dostigla rekordnu visinu od 10 KM, što je bilo jako značajno za proizvođače, ali u posljednje vrijeme bilježimo njen pad”, ističe Miličić.\n“Cijene jaja u veleprodaji iznose od 0,12 do 0,14 feninga, a u maloprodaji se kreću od dvije do 2,50 KM za 10 jaja”, ističe Miličić.\n“Kada je u pitanju izvoz, naše firme su nastavile s radom. Konkretno naša firma imala je nekoliko isporuka za tržište Hrvatske, a takva je situacija i sa proizvođačima mesa, ali sigurno je da se radi o skromnim količinama koje su izašle iz zemlje”, kaže Miličić.\n“Pileći file ranije je koštao nepunih 10 KM, a sada je cijena u maloprodaji oko osam KM”, kazao je Jabandžić.\n“Domaći proizvođači susreću se sa nizom problema, a jedan od njih je što se pileći file iz Turske i Rusije, odleđen, nalazi na domaćim policama po nižim cijenama nego naši proizvodi”, ističe Jabandžić.\n“Iz dana u dan povećavamo izvoz, prvenstveno na hrvatsko tržište, a ostala tržišta radimo kao i ranijih godina”, kazao je Jabandžić.\n“Cijene piletine i dalje su jako visoke za potrošače, ali nadamo se da će u narednom periodu upravo doći do nižih cijena žitarica da bi sami peradari mogli dodatno da spuste cijene svojih proizvoda”, ističe Gordana Bulić, predsjednica Udruženja potrošača Tuzlanskog kantona.\nDodaje da je na manje cijene sigurno uticala i manja potražnja, te, kako kaže, cijene pilećeg filea iznosile se i do 10 KM po kilogramu, što je bilo papreno za novčanike mnogih kupaca. Nezavisne novine\nTagovi: jajapad cijenapiletina\nGrčki gigant kupio srpsko preduzeće u stečaju


UREDBA O DOPUNAMA UREDBE O CARINSKI DOZVOLJENOM POSTUPANJU S ROBOM: Uredba stupa na snagu 22. februara, dok njena primena počinje od 1. oktobra 2017. godine. Cilj dopuna Uredbe jeste uvođenje novog carinskog obeležja – elektronskog lokatora, koji se upotrebljava ako se na carinsku robu ne mogu staviti carinska obeležja\nNa sednici Vlade Republike Srbije, održanoj 14. februara 2017. godine, doneta je Uredba o dopunama Uredbe o carinski dozvoljenom postupanju s robom ("Sl. glasnik RS", br. 10/2017).\nOsnovni cilj dopuna Uredbe jeste uvođenje novog carinskog obeležja – elektronskog lokatora, pored do sada postojećih carinskih obeležja: carinske plombe, otiska carinskog žiga ili carinskog pečata, nalepnice, kao i opisa robe overenog od carinskog organa, koji se upotrebljava ako se na carinsku robu ne mogu staviti carinska obeležja.\nUvođenjem elektronskog lokatora omogućava se automatsko praćenje transporta robe i/ili prevoznih sredstava u carinskom režimu uvoza, izvoza i tranzita na carinskom području Republike Srbije, što će doprineti boljoj i modernijoj zaštiti Republike Srbije od nedozvoljene trgovine robom, a pre svega robom visokog rizika, kao što je duvan, alkohol, kafa i ostala akcizna roba.\nPomenuta Uredba stupiće na snagu 22. februara, dok će njena primena početi od 1. oktobra 2017. godine.\nIzvor: Redakcija, Milka Živanović, 19.02.2017.